text:
Premier Wever – Croes PROME MINISTER A REUNI CU GREMIONAN COMERCIAL “Mi ta aprecia tur input y recomendacion cu a ricibi di cada un gremio commercial”
Premier Wever – Croes
PROME MINISTER A REUNI CU GREMIONAN COMERCIAL
“Mi ta aprecia tur input y recomendacion cu a ricibi di cada un gremio commercial”
ORANJESTAD – Manera cu a anuncia siman pasa, despues cu a reuni cu sindicatonan di sector publico y sector semi publico tocante e situacion entre Aruba y Hulanda, Prome Minster Evelyn Wever – Croes a invita gremionan comercial tambe pa un reunion. Premier Wever – Croes a expresa cu e ta contento y ta aprecia cu tur gremio invita a asisti e reunion y tambe ta contento cu e input valioso cu a ricbi di cada uno.
Durante di e reunion a trata e tema di conseho di aanwijzing di CFT, e tema di pagamento di 5%, e ley di Wever – Croes norm, sosten di likides y finansas. E gremionan, a trece nan preocupacionnan padilanti, entre otro e ‘timing’ pa un reforma fiscaal mirando e efecto inflatorio.
“Mi a tuma nota di hopi di e recomendacionnan cu nan a duna nos, y esaki nos ta bay trata nan den Conseho di Minister proximamente y mi ta kere cu nos tur ta riba un liña. Aruba ta pasando den momentonan critico, dificil y hisa impuesto so no ta algo cu ta bay yuda nos sali di e problemanan cu nos pais ta aden.” Prome Minister a accentua cu den esaki gremionan comercial y Gobierno ta para riba un liña y esaki ta yuda pa proximamente ora cu bay Hulanda pa delibera, pa por pone tur cos den contexto.
Prome Minister a expresa cu e tabata un bon reunion y ta aprecia tur input y recomendacion cu a ricibi di cada un gremio comercial. Ora cu bolbe bek for di Hulanda, lo organisa otro reunion pa follow-up riba e puntonan aki.
“Aruba ta pasando den momentonan difcil ainda, pero ainda tin un pida pa bay. Ta mira cu turismo ta desaroyando sublimemente, cual lo percura pa economia draai miho. Ora cu yega e nivelnan economico prome cu pandemia bek, lo bay mira cu Aruba su finansas publico tambe ta bay ta mas miho. Pero hunto, Gobierno y gremionan comercial mester haci’e. P’esey ta aprecia tur nan input cu nan a trece den e reunion”, Premier Wever – Croes a termina bisando.


c: text/html

text:
Aksidente di tráfiko ku morto, hoben di 16 aña ta perde su bida den trafiko
KOMUNIKADO DI PRENSA 370 /2022
01 ougùstùs 2022
Aksidente di tráfiko ku morto.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaluna 01 ougùstùs 2022 alrededor di 06.19’or, Sentral di Polis a risibí informashon di un
aksidente bastante grave ku a tuma lugá riba Weg naar Westpunt na altura di Krakeel.
Na yegada di e promé unidat, el a bin topa ku e vehíkulo ku a aksidentá kontra di un kantor
di number.
For di investigashon a sali na kla ku shofùr di e vehíkulo aki tabata kore riba Weg naar
Westpunt direkshon di Barber.
Pa motibunan te ainda deskonosí, shofùr di e vehíkulo aki a pèrde kontrol riba su stürwil i
kore den skual.
A konsekuensia di esaki, e outo a bai dal kontra di un kantor di number.
Den e vehíkulo tabata tin dos hòmber, un shofùr i un pasahero sintá patras.
E víktima sintá patras, ya no tabata duna señal bida.
Dòkter di polis a konstatá morto di e hòmber víktima Jureldrick Ortela di 16 aña nasé na
Kòrsou na e sítio ariba menshoná debí na multiple herida na kabes, mientras e shofùr a
wòrdu transportá ku urgensia dor ambulans pa sala di emergensia di C.M.C.
Investigashon den e kaso ta kontinuá.

robotstxt: allowed

filter: keep


text:
Historia Ofisina di Parkèt Prokurador general
HISTORIA DI E OFISINA DI PARKÈT DI PROKURADOR GENERAL
For di 1861 prokurador general i su parkèt ta domisiliá den Statèis, kaminda Korte di Hustisia tambe ta. Den e aña ei Abraham de Rouville tabata e Prokurador di Rèi (esaki tabata e nòmber original pa e puesto di Prokurador General). De Rouville den e puesto ei tabata miembro di e Konseho Kolonial tambe. Un elemento sekundario tabata ku e tabata miembro di e lozji “De Vergenoeging”, ku tabata e doño original di e edifisio na Wilhelminaplein 14-16. E Parkèt di Prokurador General tabata domisiliá den Statèis pa 150 aña. Na desèmber di 2011 esaki a yega na su final i e Parkèt a muda bai e edifisio monumental di e Lozji “De Vergenoeging” na Wilhelminaplein 14-16. E edifisio – meskos ku Tempel Emanuel banda di dje, kaminda e Parkèt di Fiskal Mayó ta establesé – ta konstruí riba un santana.
E ponemente di e promé pieda di e Tèmpel di tur Tèmpel – manera a yam'é pa e okashon ei dor di un di e miembronan di de Vergenoeging, señor J.J. Naar den su diskurso – a tuma lugá 18 di òktober 1868 mitar di tres di atardi. Mas ku ocho luna despues di e promé ponementu di piedra, e abertura di e edifisio di lozji a truma lugá.
Mas ku 100 aña despues di e promé ponementu di piedra, e edifisio a wòrdu bendé na Bank of America. Lozji tabata tin mag di hasi uso di Tempel Emanu-él ku despues di e re-unifikashon di ambos komunidat Hudiu riba e isla, no tabata fungi mas komo Tempel Hudiu. Riba 14 di desèmber 1983, Bank of America a bende ez edifisio ku First National Bank of Boston. Seis aña despues, a bende e edifisio atrobe, esta Mc Laughlin Bank NV.
Riba 30 di dèsèmber 2003 e edifisio a kambia di doño un biaha mas. Despues di un renovashon ekstenso, e abertura ofisial di e kompania di seguro Inter Assure a tuma lugá riba 27 di yanüari 2005. Den ougùstùs di 2009 Antiyas Hulandes a kumpra e edifisio for di Intern Assure na fabor di Parkèt di Prokurador General. Tantu Korte di Hustisia komo e Parkèt di Prokurador General ta tin mester di mas espasop dor di ampliashon di nan personal. Por lo tantu Statèis tabata muchu chikí. Na fin di 2011, seis aña despues di e abertura ofisial di Interassure, e abertura ofisial di e edifisio komo sede di Parkèt di Prokurador General a tuma lugá.


text:
E Ofisina di Maneho di Atministrashon ta bou di guia direkto di e hefe di e Ofisina di Maneho di Atministrashon. E Ofisina di Maneho di Atministrashon ta enkargá ku ehekushon di i konsulta tokante e maneho di atministrashon operashonal di e Sektor. E maneho di atministrashon ta konserní e areanan di atenshon personal & organisashon, ICT, finansa, komunikashon, prosesonan, asuntunan di ubikashon i fasilitario i sosten sekretarial-atministrativo. E Ofisina di Maneho di Atministrashon ta suministrá e siguiente produktonan i servisionan:
Kompetensianan maneho di atministrashon i tim di ehekushon Labor
Trahadonan den e tim di ehekushon tin afinidat ku maneho i ku ehekushon di manera ku por hasi e tradukshon di maneho pa ehekushon bon. Mesun importante ta e abilidatnan di komunikashon ku e kolaboradonan den e tim aki ta posee. Komunikashon ku fèlt i mantenshon di relashonnan ta aktividatnan prinsipal di e tim. Banda di esei ta konta ku den e tim tin profeshonalidat riba tereno di finansa i finansiamentu.
Informashon integral relatá na servisionan di Maneho di Atministrashon i tim di ehekushon Labor
Aanvragen Tewerkstellingsvergunning (nl)
Vereistenlijst bij een versnelde procedure voor een tewerkstellingsvergunning (nl)
Vereistenlijst bij een verlengingsaanvraag voor een tewerkstellingsvergunning (nl)
Vereistenlijst bij een eerste aanvraag voor een tewerkstellingsvergunning (nl)
Aanvragen Ontslagvergunning (nl)
Ordenanza para la inscripción de empleados (sp)
Kosteloze Rechtskundige Bijstand (nl)
Dokumento rekerí pa saka un buki di trabou (pap)
Bezwaarschrift Tewerkstellingsvergunning (nl)
Registrashon di kompania (pap)
Bedrijvenregistratie (nl)
The Registration of Companies (en)
Anrejistreman yon konpayi (kreyol)
Arbeidsregeling: Basiswetten (nl)
Klachten (nl)
Landsverordening tot Inschrijving Arbeidskrachten (nl)


text:
Dicon vacuna?
Dicon vacuna?
E virus no ta warda pa hende o pueblonan keda vacuna, e ta sigui circula y transmiti su mes di hende pa hende tanten cu e por y alabes e por transforma su mes pa e por sobrevivi miho. P'esey mas lihe un poblacion vacuna mas lihe por controla e transmicion y hasta porta elimina e virus. Mescos cu a controla of elimina varios otro virus den pasado manera; Sarampi, Polio y Rubella.
Covid-19 Coronavirus ta tin un impacto devastador ariba henter mundo, mas di 100 miyon a keda infecta y el a mata mas di 2 miyon hende. E tin un morbilidad cu mayoria malesa cronico. Esey kiermen cu si un pashent ta sufri di cualkier malesa cronico y e pega cu e Coronavirus esaki ta haci su condicion pio y mas peligroso.
Tin cu ta comenta cu ta apenas 1% di esnan cu haya e Coronavirus ta muri. Esey lo kiermen cu e otro 99% lo sobrevivi.
E informacion aki por ta corecto pero no ta refleha e realidad. Pa cada 1% (1 den 100) cu muri di e Coronavirus:
-
19% ta wordo hospitalisa
-
18% tin daño na nan curason pa resto di nan bida
-
10% lo keda cu daño permanente na nan pulmon.
-
2% lo experiencia daño neurologico cu lo resulta den debilidad fisico cronico y perdida di coordinacion.
-
2% lo experiencia daño neurologico cu lo resulta den perdida di funcion cognitivo.
Tambe, a detecta cu esnan cu pega cu Coronavirus por sufri di diferente otro condicion manera impotencia.
Nos organonan tin porta cu yama ACE2 receptors. E piconan cu tin ariba e virus di COVID19 ta yabi cu por habri e portanan aki y drenta y biba den e cel. Na momento cu e virus cuminsa multiplica, e ta mata e celnan y por te hasta mata e organo. Ne momento ey nos sistema inmunologico ta cuminsa reacciona agresivamente cual ta causa mayoria di e problemanan.
Teniendo esaki na cuenta ta hopi importante pa comprende mas di e vacuna contra e Coronavirus.
Na Merca y na Europa, cualkier remedi of vacuna ta pasa door di un proceso di control hopi rigido. Te hasta un proceso rapido, manera esun di e vacuna di e Coronavirus. A tuma hopi luna y a haci prueba di eficacia y safety ariba miles di hende (mas cu 30000) prome cu e la wordo aproba.
E vacuna contra e Coronavirus ta basa ariba un ciencia nobo caminda e code genetico di e virus ta wordo copia y ta traha un proteina similar na dje den forma sintetico. Un fraccion chikito di e code genetico di e Coronavirus, den forma di un proteina, ta wordo inyecta den e curpa. Ora cu inyecta e proteina cu copia di e code genetico, e curpa ta kere cu e proteina ta e virus y ta activa su sistema inmunologico y ta cuminsa traha anticurpa pa bringa loke e ta kere ta virus di berdad. E curpa ta produci suficiente anticurpa pa si acaso despues e persona wordo contagia pa e virus di berdad e persona tin suficiente pa combati e virus y door di esey e persona no ta bira malo.
Normalmente, pa e curpa crea un inmunidad ainda mas fuerte ta duna dos inyeccion di e vacuna. Uno prome y despues di 21 dia uno mas cu ta un “booster” cu ta permiti e curpa di reacciona ainda miho ariba e virus. E vacuna ta cuminsa traha asina cu e wordo inyecta pero ta yega su efectividad maximo 7 dia despues di e di dos dosis.
Mayoria efecto secundario ta leve y ta dura pa un dia. Pa compronde kico ta e efectonan secundario ta bon pa compronde kico ta pasa den e curpa ora cu un virus (cualkier virus, te hasta uno cu ta causa buikgriep) drent’e.
Normalmente nos tur tin bacteria y virus den nos curpa. Na momento cu e cantidad bira mucho grandi, e curpa ta cuminsa tuma accion. Nos curpa pa medio di nos celnan inmunologico ta los un batayon di kimica (cytokines) den nos sanger cu ta stimula nos sistema inmunologico pa ataca e virusnan.
E cytokines ta causa inflamacion cual ta e curpa su forma natural di sanea su mes. E inflamacion aki ta causa e sintomanan cual ta pone nos sinti malo. Algun ehempel ta dolor di cabes, dolor di musculo, dolor di garganta, dolor di weso y dolor di curpa. Bo por reconoce varios di e sintomanan si bo a yega di haya griep of un virus di bariga (buikgriep) y bo curpa cuminsa reacciona. Cada sintoma ta un reaccion di e curpa cu e meta pa purba di deshaci di e virus. Por ehempel nos ta haya kentura cual ta e curpa ta subi e temperatura pa mata e virus. Nos ta tosa, nos nanishi ta core of nos ta nister pa nos deshaci di e virusnan cu ta drenta via nos boca of nanishi. Sacamento of diarea ta e manera cu nos curpa ta saca e virus for di nos sistema digestivo.
Normalmente ta tuma 5 pa 6 dia pa un hende cu ta infecta cu e virus haya e sintomanan pero e por dura te cu 14 dia pa nan cuminsa aparece y por ta leve of pisa.
Persona cu un sistema inmunologico saludabel, nan curpa ta suficiente fuerte pa traha e anti curpanan na momento cu e Coronavirus ataca. Pa otronan, manera por ehempel, hendenan cu tin malesa cronico malesa di curason; malesa di pulmon; malesa den sanger; presion halto; malesa di higra; diabetes; sobre-peso; cancer, e Coronavirus por ta hopi peligroso. Mescos tambe ta conta pa esnan cu nan sistema inmunologico no ta traha bon (HIV) y pashentnan di riñon/dialyse.
Ta pesey ta recomenda pa e grupo aki en particular combina cu esnan cu ta mayor di 60 anja (pero sigur esnan cu ta mayor di 85 anja) pa vacuna mas lihe posibel. Ya cu e mayoria di e mortonan door di Coronavirus ta cay bou di e categoria aki.
Door di e manera cu e vacuna ta wordo traha, e mester wordo teni den un temperatura hopi friu cual ta pone cu e ta un reto grandi pa duna e vacuna. No solamente cu mester di ekipo special cu ta costoso pero tin mester di personal cu sa con pa atende cu remedi friu. E tempo cu e vacuna ta keda bon ta hopi cortico y un coordinacion minucioso ta importante.
Segun expertonan unabes cu 70-80% di e poblacion tin e anticurpanan di e Coronavirus (herd immunity) e pandemia ta termina. Esaki por ta sea cu nan a haya e virus via di contagio of a haya e vacuna. Esaki ta pone cu e virus no ta presente den suficiente hende pa por sigui contagia mas hende y e pandemia ta yega su fin. Ta importante pa tene cuenta cu durante e periodo cu ta vacunando e poblacion, y tambe na momento cu yega e 70% pa herd immunity, ainda lo tin cu sigui mantene tur e reglanan di higiena manera distancia social, bisti mondkapje, laba man constantemente y e diferente otro accionnan cu DVG ta recomenda.
Ta wordo menciona diferente manera cu esnan cu ya tin e anticurpa lo por wordo identifica (sea cu nan a haya e virus of e vacuna.) Ta papiando di un paspoort, un carnet of un buki chikito (similar na esun geel/oranje cu hopi aña pasa tabata necesario pa por a biaha pa diferente pais rond mundo). Esaki lo permiti di sa e status di cada persona.
Rond mundo tin diferente strategia pa determina ken lo haya e vacuna prome. Na Aruba nos lo sigui e strategia di Hulanda y lo cuminsa cu personal medico intensivo (acute) manera esnan cu ta traha den e hospitalnan na e departamento cu ta atende e pashentnan di COVID19, Spoedeisende Hulp, ICU etc. Tambe esnan cu ta traha den ambulance dienst.
E di dos grupo lo ta e grupo di persona cu ta biba y traha den casnan di cuido (cas di anciano, cas pa handicap, etc.) Tambe, e resto di e grupo cu ta traha den e sector di cuido (doctor, partera, personal di hospital etc.) Den e mesun grupo tambe lo cay esnan mayor di 60 aña cu ta sufri di malesa cronico manera malesa di pulmon, malesa di curason, diabetes, malesa di riñon y higra, esnan cu malesa di sistema inmunologico y personanan cronicamente sobrepeso.
Unabes cu e grupo aki wordo vacuna, e resto di e poblacion ariba 18 aña tambe lo wordo vacuna. Na diferente pais ainda ta strategiando cua grupo lo sigui despues. Diferente pais ta pensando pa e siguiente grupo ta esnan den e industria clave di e pais. Por ehempel pa paisnan cu ta biba di turismo, henter e sector turistico cu tin contacto cu turismo lo ta e proximo grupo pa wordo vacuna.
Un teoria poco controversial pero toch interesante ta cu mester vacuna esnan cu ta mas iresponsabel prome. Segun e teoria, tin un grupo cu no ta cuida, cu no ta tene nan mes na ningun regla pa evita contagia. Nan ta representa un 20% di e poblacion pero ta esnan cu ta responsabel pa 80% di e contagio. Door di vacuna nan como un di e prome gruponan e contagio lo por baha cu 80%. Naturalmente lo ta dificil pa logra vacuna e grupo aki ya cu mescos cu nan ta esun cu menos ta tene na regla lo por ta tambe esunnan cu menos ta preocupa pa bay tuma e vacuna.
E pregunta clave ta keda si ora ta bo beurt pa tuma e vacuna si ta un bon idea pa tum’e. E contesta ta uno basta facil.
E vacuna di COVID19 lo proteha bo door di crea anticurpa sin cu bo tin cu bira malo. E riesgo di contrae e COVID19 y su consecuencianan ta hopi mas peligroso y e beneficionan di tuma e vacuna ta supera cualkier beneficio de crea un inmunidad natural. Ademas, e vacuna ta proteha bo pero tambe ta proteha esnan rond di bo, particularmente esnan cu nan riesgonan di haya COVID19 severamente.
Si bo ta cay bou un di e gruponan importante, e ta un bon idea pa bo vacuna mas lihe posibel. Si bo no ta cay bou di e grupo aki, considera cu door di vacuna abo, bo tin e chens di scapa bo mes, bo sernan stima pero tambe bo ta yuda bo comunidad y e economia.


text:
Minister Maduro ta aclarea: Na ningun momento a referi na partido Raiz den splicacion na prensa
Minister Maduro ta aclarea:
Na ningun momento a referi na partido Raiz den splicacion na prensa
Atrobe oponente politico ta busca forma pa kibra stabilidad politico di Aruba
Oponente nan politico ta buscando tur manera pa asina destabilisa e gobernacion di Pais Aruba. E siman aki nan a haci uzo di un splicacion cu Minister Maduro a duna contestando un pregunta di prensa riba gobernacion di Aruba na man di partido nan grandi manera MEP y AVP, pa saca esaki fo’i contexto y traha meme pa haci pasa cu e mandatario ta referi den su contesta na partido Raiz.
Minister Maduro ta aclarea cu na ningun momento ela referi na partido Raiz of a menciona nomber di Raiz como partido di coalicion. E mandatario ta lamenta cu oponente politico atrobe ta busca forma pa crea division y rabia den comunidad pa asina purba destabilisa un gobernacion di coalicion di Aruba. Sigur awor cu Aruba tin asina tanto reto, e atencion di tur hende mester ta dirigi na con ta hiba Aruba dilanti, en bes di keda busca manera pa haci daño na nos Pais.


text:
WILLEMSTAD — Despues di un retraso di un siman por fin e ultimo partido di Liga MCB promé divishon su buèlta di kuater a tuma lugá. E partido entre Victory Boys i Centro Dominguito tabata plania pa tuma lugá for di siman pasa na Stadion Antoine Maduro. Pero e ultimo aki no a tuma lugá mas pa motibu ku no tabata tin sufisiente rèfri pa dirigí e partido.
Na e momentu ey, refrinan den un forma di protesta a bisa ku nan no ta dirigí e partido en kuestion miéntras tantu ku e hungadónan di Victory Boys envolví den e insidente di algun tempu atras risibí kastigu di FFK.
Despues di a sinta na mesa ku FFK, ayera si e staf di refrinan tabata kompletu pa dirigí e partido.
E partido ku a tuma lugá na mes un sitio ku e tabata programa e siman anterior, esta Stadion Antoine Maduro a finalisá den kuater gol pa banda. Ku e empate aki Centro Dominguito ta pasa pa final di futbòl promé divishon kaminda lo e topa ku Centro Barber.
Pa Centro Dominguito den e partido di ayera e golnan a keda anotá pa, Norvianel Naar(3x) i Ashar Bernardus. Mientras ku pa Victory Boys tabata un outogol, Raylison Lindo, Randel Winklaar i Jahir Valerius.


text:
WILLEMSTAD — Djárason 18 di mei ta e último dia ku por inskribí pa partisipá na “Kongreso 3F, den kuadro di 85 aña deporte organisá”di Federashon Deporte i Olímpiko Kòrsou (FDOK). E selebrashon ta entre otro den forma di un kongreso dia 20 i 21 di mei próksimo, kaminda tur persona enbolbí den deporte, por kompartí nan pensamentu riba aspektonan ku por mehorá, a base di nan eksperensia.
E kongreso 3F, ta konsistí di tres seshon durante kua e tres aspektonan prinsipal di deporte Fasilidat, Finansa, Formashon lo ta e tópiko sentral. A skohe e 3F debí ku esei ta e ingredientenan krusial den un maneho pa deporte, tantu pa e sektor gubernamental komo sektor partikular.
E kongreso deportivo lo inisiá djabièrnè 20 di mei pa 7’or anochi den sala di reunion di FFK na Brievengat ku e tópiko fasilidat.
Djasabra mainta 9’or ta kontinuá den edifisio di FDOK den Roodeweg 92A ku e tópiko “finansa”. E di tres i último seshon lo kuminsá 3’or den edifisio di FDOK, kaminda lo elaborá riba e tópiko “formashon”.Tur partisipante lo risibí un sertifikado di e seshon di e seshon ku nan a partisipá.
Partisipashon ta grátis, sinembargo pa motibunan logístiko, tur persona ku ta interesá pa partisipá mester inskribí adelantá, pa medio di un email na info@fdok.cw, ku menshon di nan nòmber i nr. di telefòn. Pa motibu organisatorio i logístiko djárason 18 di mei ta e último dia ku por inskribí.
Un partisipante tambe por ta un oradó riba un o mas tópiko. Un invitashon na persona ku ta deseá di duna nan opinion, análisis, sugerensia, rekomendashon, ets. riba un o mas di e tres tópiko, Fasilidat, Finansa, Formashon, pa inskribí komo oradó. E tin di manda un email na info@fdok.cw, ku menshon di nòmber i nr. di telefòn i e tópiko(nan) i i sekretario Rein Persaud lo tuma kontakto ku nan.
Un danki spesial na entre otro e siguiente personanan ku a inskribí pa duna nan aporte komo oradó na e kongreso i elaborá riba un o mas tópiko: Errol Hernandez, Nazeen Approo, Nidia Daal, Glyselle Hanst, Albert Martis, Josue Suart, Janike Maria, Leidy ?Girigorie, Ries van Lomwel; Nathaniel Veeris, Renny Oehlers, Napoleon Boekhoudt, Edwin Baas.


text:
ORANJESTAD (AAN): Pa conmemora e di 130 aniversario di e servicio postal di Aruba riba 1 di augustus 2022,
Post Aruba NV a emiti un souvenir sheet cu 3 stampia y un envelop di Prome Dia di Emision, cu a keda diseña pa Sr. Nigel Matthew.
E emision unico aki ta representa e transporte di carta y paki durante e ultimo 130 aña pa medio di imagennan di partidonan di carta, vehiculonan di transporte, postbus y envelop.
E prome actividadnan postal riba e isla tabata consisti di manda y ricibi post (carta, pakete etc…) di botonan cu tabata di origen di Corsou y tin biaha tambe di Venezuela. Garibaldi Cephas Helder tabata ricibi post cu tabata bin cu boto. E anuncio di yegada di post tabata tuma luga den waf di Oranjestad. Tabata recoge tur post publico na e Oficina di Post auxiliar. E hendenan tabata uza tur medio di transporte pa recoge nan post: cabay, burico, boto, aunke mayoria tabata bin na pia.
Despues, a cuminsa transporta carta y paki tambe via aire pa medio di avion.
Actualmente na e yegada di post na e oficina postal, e partidonan di carta ta sortia y distribui e post na e adres indica.
E envelopnan plama den aire ta simbolisa e diferente direccionnan caminda ta manda carta na tur skina di mundo.
E rand cora, blanco y blauw di envelop, a bira un marca reconocibel pa carta via avion.
E diferente uniform di e partidonan di carta ta indica e diferente periodonan den tempo. E uzo di vehiculo a bay di bicicleta pa auto y scooters.
E postbus comunitario estilo antiguo ta bay bek na inicio di e servicio postal, aunke ainda tin algun na Aruba. E postbus na entrada di casnan a cambia su forma y tamaño durante añanan, pero a keda mantene su funcion y a bira un elemento contemporaneo di e fachada di un cas.
E souvenir vel y Envelop di Prome dia di Emision ta obtenibel na Post Aruba na Oranjestad y San Nicolas, y tambe online riba www.postaruba.com/stampshop
https://diario.aw/categories/noticia/general/post-aruba-ta-celebra-su-di-130-aniversario-cu-emision-di-serie-di-stampia-nobo#sigProId321c2a9342


text:
Op donderdag 27 mei 2021 ondertekenden Rita Rahman, voorzitter van de Werkgroep Caraïbische Letteren, en... Lees verder →
Bescherming van ons cultureel erfgoed is essentieel
door Quito Nicolaas
Na geruime tijd dat er haast geen wetenschappelijke belangstelling bestond om onderzoek op de Nederlands-Caraïbische eilanden te verrichten, werd twee jaar geleden het initiatief genomen om aandacht op het vlak van het cultureel erfgoed te besteden.read on…
Equaliberty in the Dutch Caribbean
Equaliberty in the Dutch Caribbean is a collection of essays that explores fundamental questions of equality and freedom on the non-sovereign islands of the Dutch Caribbean.read on…
Robert Vuijsje spreekt op Aruba
Sibling voices of Sunrise City
Dia 21 di Juli ultimo tabata tin presentacion oficial di e buki Sibling voices of Sunrise City skirbi pa Gregory Richardson y su ruman muhe Tammy Richardson.
E buki aki ta un coleccion di diferente ensayo y poema tocante e districto di San Nicolas. E publicacion aki ta trata entre otro aspectonan social-economico, historico, di gender, cultura, musica, idioma, fe y religion. Sr. Crispin Bruce y Sr. Luciano Milliard tambe a aporta na e publicacion aki. Gregory Richardson tin un Bed den Geschiedenis y Staatsinrichting di Hogeschool Utrecht y un MSc den Latin American and Caribbean studies na Universidad di Utrecht. Actualmente e ta traha como docente y investigador na IPA.
Tammy Richardson tin un BA degree den Marketing and International Management di Hogeschool In Holland Rotterdam y un MA degree den Organizational Science and Public Administration di Universidad di Utrecht. Actualmente Tammy ta traha como Program Manager pa integridad na e Departamento di Relacionnan di Reino y Asuntonan Interior na Sint Maarten. Gregory Richardson lo ta na Van Dorp Dakota Diasabra dia 6 di October di 11.00 a.m – 1.00 p.m. pa presenta y firma su buki pa esnan interesa.
Sibling Voices of Sunrise City
Diasabra 21 di juli lo tin e presentacion di e buki Sibling Voices of Sunrise City. E buki aki ta un coleccion di diferente ensayo y poema tocante e districto di San Nicolas skirbi pa e rumannan Gregory y Tammy Richardson. E publicacion aki ta trata entre otro aspectonan social-economico, historico, di gender, cultura, musica, idioma, fe y religion.
E presentacion lo tuma luga diasabra 21 di juli cuminsando pa 7:30 di anochi na John Wesley Auditorium, situa patras di Abraham de Veer school na San Nicolas.
Carchinan ta obtenibel pa 1 florin na Van Dorp na Dakota, UNOCA na Playa, Scol di Arte na San Nicolas y Valero na Essoville. E suma simbolico aki ta destina pa un instancia caricativo.


text:
The content originally appeared on: Diario
Parlamentario Darlaine Guedez-Erasmus (MEP):
ORANJESTAD (AAN): Durante un conferencia di prensa dialuna mainta 18 juli, Minister Endy Croes a anuncia cu despues di un negociacion cu hopi esfuerso a logra renegocia e contracto desfaborabel pa nos deportistanan cu Fundacion Lotto pa Deporte tabata tin cu Canadian Bank Note y transforma esaki den un contracto hopi mas husto unda berdaderamente tin espacio pa inverti den deporte.
Gobierno na aña 2011 a firma un contracto cu Canadian Bank Note y a traspasa e operacion den su totalidad pa Canada. Desde 2011 – 2020 Canadian Bank Note a logra haya 104 miyon di ganashi y Lotto Pa Deporte a logra haya 34 miyon so. E sistema aki ta hopi desproporcional no ta apropia si nos kier inverti mas den deporte y stimula un comunidad sano y activo.
Logrando e transformacion di e contrato cu por cierto a sosode den bon termino cu Canadian Bank Notes Minister Endy Croes y henter team cu a traha duro a logra esaki ta sigura cu den un period di 2 aña sigur lo por tin mas fondo disponibel pa tur ciudadano na Aruba cu kier participa na deporte. Principalmente, tur nos hobennan por participa sin mira su situacion financiero. Pero e oportunidad cu e lo ricibi pa desaroya su talento. Awo ta trahando pa dentro di 3 luna firma un contracto husto y cu asina por crea fondo pa e mundo di deporte.
“Mi kier felicita gobierno di Aruba y Minister Endy Croes pa su determinacion, pa asina kibra e contracto aki y trece solucion pa e mundo di deporte cu ta un aspecto hopi importante den e desaroyo di e hobennan y den bida di tur persona den nos comunidad”, Darlaine Guedez-Erasmus a expresa .


text:
Mester yama Ser Supremo danki ku no a registrá herido den e kandela ku a surgi n’e planta Crude Distiller 3 na Refineria Isla.
E situashon no a afektá demas prosesonan den Refineria tampoko ya ku e personal i bomberonan a sa na kontené esaki den tempu relativamente kòrtiku. Bosero di Refineria Isla, Earl Balborda, ta suprayá ku aki i aya hende por a sinti molèster pa e huma, pero ku esaki no tabata kontené kímiko peligroso. En realidat ta gasolin tabata kimando asina, di akuerdo ku Balborda. TeleNotisia tabata LIVE mainta ku e kandela na Refineria.
Bron: Telecuracao Multimedia


text:
The content originally appeared on: Diario
ORANJESTAD (AAN): Recientemente na Compleho Deportivo Frans Figaroa a tuma luga e wega final entre ekipo di RCA y Nacional.
E fanaticada por a disfruta di un tremendo final, un bon bataya entre ambos ekipo cu a termina cu e score 2 – 1 na fabor di RCA.
Na final di e partido mandatario di Deporte Endy Croes tabatin e honor pa entrega medaya y trofeo di campeon na ekipo di RCA y sub campeon na ekipo di Nacional den categoria U9.
Minister Endy Croes ta gradici AVB, tur e ekiponan cu a participa, mayornan, boluntario y patrocinadonan cu a haci e campeonato di U9 posibel y exitoso.
Palabra di pabien na ekiponan cu a participa, specialmente ekipo ganado. Nos atletanan hoben, nos futuro di mañan. Cu e 4D: di deseo, disciplina, dedicacion y determinacion ta logra! Masha pabien!


text: KRALENDIJK – Outomobilistanan ta pidi pa esnan konserní tuma nota di un buraku ku tin kantu di e krusada kaya Nikiboko Nort i kaya Thomas M. Marchena. Nèt na e krusada, e parti final di kaya Thomas M. Marchena, tin un buraku hundu na kantu. Momentu ku un shafer disidí ku e ta bai subi kaya Nikiboko Nort ku su vehíkulo, si e baha for di e kaya Thomas M. Marchena pa subi kaya Nikiboko Nort e ta kai den un buraku ku tur e konsekuensianan. Aparte ku e persona por kibra kos bou di su vehíkulo na e sitio, e kaminda tambe ta bai pèrdè forsa i kibra debí na e buraku. Djis un informashon pa tuma nota i drecha e situashon outomobilistanan ta pidi.


text:
KRALENDIJK – “Men On the Move” ta yama pabien awe na tur hende hòmber riba nan dia.
E aña aki na nivel internashonal ta pone atenshon na tres tópiko. E promé ta pa hasi diferensia positivo den bienestar i bida di mucha hòmber i e hòmber adulto. Na di dos lugá: konsientisá i promové i stimulá kreashon di gruponan i rekoudá fondo pa sostené bienestar di mucha hòmber i hòmber adulto. Por último promové diálogo positivo tokante hòmber i maskulinidat.
“Men On the Move” ta un grupo di sosten ku ta konvensí ku na Boneiru tambe nos mester para ketu i sostené entre otro mayor(nan) pa atendé ku sosialisashon i formashon di yu hòmber, transishon di mucha hòmber pa hòmber i preparashon di mucha hòmber pa e efekto di e preshon i eksigensia ku sosiedat ta pone riba e ròl di hòmber.
Intenshon di “Men on the Move” ta pa stimulá desaroyo físiko i mental salú.Tambe ta resaltá importansia di salú físiko i mental i maskulinidat positivo. Esaki den formanan kreativo, sosteniendo gruponan deportivo i organisando kompetensia sano entre hende hòmber. Banda di esaki lo duna informashon i guia sosial spesial pa e hende hòmber pa e por atendé ku entre otro derechi di tata pa por tin kontakto ku su yu, establesé paternidat, atendé ku violensia o abuso doméstiko di parti di e hende muhé kontra e hende hòmber, anda ku embaraso no deseá, malesa venériko, komportashon konfliktivo, homoseksualidat i igualdat di género. Meta prinsipal di e proyekto ta empoderashon di e hende hòmber.
“Men On the Move” tin espasio pa mas hende hòmber forma parti di e grupo. E grupo aki tin e tarea pa trese dilanti na un forma konkreto, kla i direkto e nesesidatnan di e hende hòmber i ku e sosten sosial ku e hende hòmber tin mester. Di e manera aki ta kontribuí na yudansa i guia sosial na midí i dirigí na hende hòmber.
Na e momentunan aki “Men on the Move” ta konsistí di señora Sharine Dorand, kordinadó di prevenshon pa Sentro Hubentut i Famia, i señornan Senders Giterson, Chon Theodora, Siegfried Hazel i John Soliano.
Sentro hubentut i famia ta felisitá Selibon p’e echo ku a pone atenshon spesial na su trahadónan maskulino den kuadro di dia di hende hòmber. A la bes na nòmber di “MpowerMen Curaçao” nos ta invitá hende hòmbernan pa un evento online grátis,
Dia: 19 di novèmber 2020
Ora: 7or pa 8:30 Anochi.
Tópiko: E muhé/e bida familiar vs Felisidat!
Pa partisipá mester registrá delantá i lo bo risibí e link. Pa mas informashon chèk Facebook Page “Fathers of Curaçao” pa e link òf manda un email na info@gwenleuteria.com.


text:
Djabièrnè tramèrdia 1 di aprel 2022 (nò, no ta un chiste) no ménos ku 16 partner di kadena i stakeholder a skirbi historia na Boneiru mediante firmamentu di e deklarashon di intenshon Bibienda pa gruponan di enfoke vulnerabel. Siman pasá (28 di mart te 1 di aprel 2022) Entidat Públiko Boneiru den koperashon ku
Fundashon Cas Boneriano a organisá e tayer Bibienda pa gruponan di enfoke vulnerabel. Meta di e tayer akí tabata pa yega na un kolaborashon struktural pa yuda kuater grupo di enfoke vulnerabel, esta eks-detenidonan, víktimanan di violensia doméstiko, klientenan ku problemátika sikiátriko i studiantenan vulnerabel riba tereno di bibienda, kuido i guia, trabou i entrada, enseñansa i un ret di sosten sosial. I esaki a logra! E tayer tabata un éksito enorme i tur e 16 partidonan ku a partisipá a firma e deklarashon di intenshon.
Ta konosí kon doloroso e nesesidat pa bibienda sosial ta na Boneiru. E nesesidat pa bibienda ta afektá e gruponan mas vulnerabel den nos komunidat, manera e kuater gruponan ku nos a selektá pa e tayer akí, èkstra duru. Huntu ku e partnernan di kadena i stakeholdernan, Entidat Públiko Boneiru ke hasi di Boneiru
un komunidat inklusivo. Realisashon di oportunidat igual pa tur hende ta posibel solamente ku e partidonan menshoná. E firmamentu akí ta nifiká ku Entidat Públiko Boneiru huntu ku e
partnernan di kadena lo desaroyá un aserkamentu integral, ku lo benefisiá gruponan vulnerabel den nos komunidat den un forma duradero. Mirando e echo ku solamente yabi di un bibienda sosial no ta sufisiente pa e gruponan di enfoke menshoná, tur 16 partner di kadena ta koperá ku esaki.
‘Mi ta hopi orguyoso di loke huntu nos a logra pa Boneiru durante e dianan tras di lomba i kon entusiasmá i duru tur hende a traha pa logra esaki’, segun deklarashon di diputado Nina den Heyer, ‘konhuntamente nos a pone e prome paso importante na kaminda pa un aserkamentu integral duradero ku pa medio di bibienda, guia, trabou i entrada, enseñansa i un ret di sosten sosial, lo duna sosten na e miembronan di nos komunidat ku tin mas mester di esaki.’ ‘Ku koperashon di tur partido, nos ta konbensí ku nos lo ta kapas pa transformá e perspektiva pa futuro di nos gruponan vulnerabel strukturalmente i na un manera duradero for di un situashon sin speransa i ku tiki oportunidat pa un situashon ku hopi oportunidat i yen di potensial’, asina diputado den Heyer a agregá.
Partnernan di kadena ku a firma
- Entidat Públiko Boneiru: Kolegio Ehekutivo, Direktorado di Komunidat i
Kuido, Departamento di Agrikultura, Krio di Bestia i Peska (LVV), Plenchi di Trabou.
- Kuerpo Polisial Hulanda Karibense (KPCN) inkluso Ofisina Ayudo pa Víktima
- Ministerio Públiko Boneiru (OM)
- Instituto Hudisial Hulanda Karibense (JICN)
- Fundashon Sentro Akseso Boneiru inkluso Guiami (Konseho i Punto di
Notifikashon Violensia Doméstiko i Maltrato di Mucha) / Family Justice Center (FJC)
i.o., Trabou Sosial, Prevenshon i Desaroyo di Bario, Kuido di Salú pa Hubentut,
Ayudo den kaso di debe problemátiko i Relashon di Koperashon ‘Zorg- en
Veiligheidshuis’
- Stichting Reclassering Caribisch Nederland (SRCN)
- Foundation Mental Health Caribbean (MHC)
- Selibon
- Stichting Krusada
- Fundashon Formashon Pa Mayan (FORMA)
- Stichting Raad Onderwijs Arbeidsmarkt (ROA)
- Fundashon Rosa di Sharon (FRS)
- Stichting Expertisecenter Onderwijs Zorg Bonaire (EOZ)
- Scholengemeenschap Bonaire (SGB)
- Stichting Jeugdwerk Jong Bonaire (JB)
- Fundashon Cas Bonairiano (FCB)


text:
Ku basta interés mi a lesa un artíkulo den Extra Boneriano ku a aparesé den e edishon di dia 15 di desèmber 2021. E artíkulo ta trese entre otro dilanti ku lo ta difísil pa e ántes kuerpo boluntario di Boneiru esta VKB, bini bèk pasobra e asuntu di arma ta keda un problema. Segun e hefe di Kuerpo Polisial Karibe Hulandes tin un lei nobo ku ta pone ku ta polis, Kmar i algun funshonario di Duana so por karga arma, e artíkulo menshoná ta bisa.
Den un reunion di konseho insular na november 2019 tambe a menshoná e asuntu di Vrijwilligerskorps Bonaire (VKB) ku aparentemente a pèrdè pèrmit pa karga arma. Nan tabata duna kuerpo polisial un man i tabata traha ku polis ora di tene patruyá i kontrolá.Konseho Insular tabata kier sa kiko e status di VKB ta na e momentunan akí i si ainda ta eksistí un relashon di kooperashon entre direktorado di Òrdu i Mantenshon i polis. E dia ei tampoko un splikashon bon motivá a bin dilanti.
Komo ku mi tabata miembro di VKB te ora ku esaki a stòp di èksistí, i tumando na kuenta ku kada bes e tópiko di e kuerpo boluntario ta bin dilanti, mi a disidí di aklará un ke otro pa loke ta trata VKB. Adishonalmente mester bisa despues di 10 aña si te ainda ta menshoná VKB, ta un indikashon ku e kuerpo di un òf otro manera tabata sirbi un kousa den e komunidat boneriano.
E kuerpo Boluntario di Boneiru tabata un asina yamá ‘weerkorps’. E mihó tradukshon ta un kuerpo di milisia. Un milisia ta un grupo di suidadanonan ku a tuma sierto tareanan militar i para militar riba nan mes. Hopi biaha un milisia ta konsistí di eks miembronan militar pero den e kaso di VKB, tabata krea su mes miembronan pa medio di un formashon militar inisial, pa despues sigui ku kursonan spesialisá konhuntamente ku e kuerpo di Kòrsou.
Un milisia na Boneiru sinembargo ta mará na lei. Den e kaso aki e Lei riba milisianan BES (Wet op de weerkorpsen BES). Por haña e lei aki via di e siguiente lenk: https://wetten.overheid.nl/BWBR0028240/2011-08-30, Un milisia riba e islanan BES te keda deskribí bou di artíkulo 1-c di e lei: un milisia ta kada organisashon di personanan privá, ku ta dirigí riba òf prepará pa realisá òf partisipá na aktividatnan den asistensia mutuo, òf asistensia riba su mes na ‘Nos Minister’ òf e komandante regional, òf na funshonarionan apuntá dor di nan. Den e kaso aki ‘Nos Minister’ ta e minister di relashonnan di Reino i asuntunan interno. E komandante regional ta e komandante di marina den Caribe apuntá pa e minister di defensa.
Nos minister por pone un milisia na disposishon di gezaghèber pa asistí e kuerpo polisial di e islanan pa mantené òrdu i trankilidat. Tambe por pone e milisia na disposishon di outoridatnan den kuadro di asistensia na momentu di desaster i krísis. Otro posibilidatnan mas ta keda deskribí den artíkulo 4.
Pero konforme artíkulo 2 ta prohibí pa lanta un milisia, partisipá òf duna sosten na esaki. E prohibishon menshoná no ta konta pa organisashonnan ku a keda atmití pa medio di un medida general atministrativo (algemene maatregel van bestuur). Laga nos bisa un dekreto. Na e atmishon di un milisia sierto kondishonnan por keda apliká. E ophetivo i e diseño di e organisashon tambe mester keda aprobá, pero esaki ta tuma lugá despues ku e kuerpo keda atmití pa medio di un dekreto. Naturalmente un kuerpo atmití ta haña supsidio di e gobièrnu di Hulanda pa nan ta prepará riba nan tarea i mantené nan material.
Nos ta yega na e pregunta kon tur esaki ta hinká den otro pa loke ta trata VKB? Mester bai den e kaso aki na un desishon pa ku milisianan BES (Besluit op de weerkorpsen BES). Por haña e desishon aki pa medio di e siguiente lenk: https://wetten.overheid.nl/BWBR0028240/2011-08-30. Artíkulo 9, insiso 1 di e desishon menshoná ta trese dilanti ku, diferente na artíkulo 2, insiso 1, 2, i 2a, organisashonnan konosí komo ‘Vrijwilligers Korps Bonaire’ i Vrijwilligers Korps St. Eustatius, ta keda atmití komo un milisia den sentido di artíkulo 1, parti c, di e lei riba milisianan BES, pa un durashon di 6 luna despues di 10.10.10. Artíkulo 9 insiso 3 ta bisa ku e término menshoná un biaha so por keda alargá ku un periodo di máksimalmente 4 luna.
E konklushon ta ku VKB a keda atmití pa un periodo di 6 luna despues di 10.10.10. Kondishon di atmishon menshoná ta ku e kuerpo mester sòru pa kumpli ku tur eksigensianan pa atmishon komo milisia konforme artikulonan 2, insiso 2 i 2a, i insiso 1 i 2. E di dos konklushon ta ku e mando di VKB no a kumpli ku e kondishonnan di atmishon, òf no a haña sosten pa esaki, i despues ku e término pa kumpli a vense, outomátikamente VKB a stòp di èksistí. Pues ningun momento eksistensia di VKB no tabata mará na ningun lei pa karga arma si òf nò.
Un otro pregunta ta kon pa sigui? Un kuerpo boluntario ta esensial tumando na kuenta ku den tempunan di desturbio i krísis nan por sostené polis, aduana, Kmar, JICN i hasta marina i ehérsito real. No mester lubidá ku e kuerponan tambe mester di sosiego òf di otro forma lo por falta personal, i un kuerpo bolutario por yuda den esaki. Na Saba i St. Eustatius tambe por despachá miembronan di e kuerpo boluntario di Boneiru pa asistí.
Nos tur por a tuma nota ku dor di kambionan klimatológiko mas i mas e chèns pa un orkán fuerte i subimentu di e nivel di laman ta un riesgo grandi pa loke ta trata desasternan ku por asotá Caribe en general i e tres islanan di BES en partikular, kousando krisis. Un tarea importante di e kuerpo boluntario ta pa asistí ora tin desaster i yuda kombatí desaster. Den tempunan asina un kuerpo boluntario manera VKB ta indespensabel. Ningun otro kuerpo no ta ekipá pa durante un temporado largu sigui funshoná. Ta dura tempu pa refuerso èkstra yega for di pafó. E isla por keda basta dia isolá. Pues un kuerpo boluntario lo ta un alivio grandi.
E persona ku por inisiá un atmishon nobo di VKB ta gezaghèber di Boneiru sostené pa konseho insular di Boneiru i kolegio ehekutivo. Despues di 11 aña di 10.10.10 tin un otro persepshon pa loke ta trata un VKB i konhutamente ku Hulanda mester investigá un ligimitashon di un kuerpo boluntario aki na Boneiru.


text:
ARUBA TOURISM AUTHORITY A ORGANISA CONFERENCIA DI DIA MUNDIAL DI TURISMO
Dia Mundial di Turismo ta wordo celebra riba 27 di september tur...
“HIGH VALUE LOW IMPACT”: E MODELO DI SOSTENIBILIDAD CU A.T.A. TA APLICA
Tur aña Organisacion Mundial di Turismo (UNWTO) ta scoge un tema pa...
RETHINKING ARUBA’S AIRPORT, AVIATION, AND TOURISM
E tema di e aña aki pa Dia...
PASION Y DEDICACION CREANDO CADA PLATO
For di chikito Ruben Dario Hernandez tabata admira su defunto wela su amor y pasion pa cushina....
STALLONE Y SU CASA TA RECONCILIA DESPUES DI PIDI DIVORCIO
E noticia di e reconciliacion entre Sylvester Stallone (76) y su casa...
E ELEMENTONAN CLAVE DEN E DISEÑONAN DI EDGAR KOCK
E ta keda un experiencia inolvidabel pa Edgar Kock, cu den su debut como diseñador oficial, el...
E NIFICACION DI E FLORNAN RIBA E CAHA DI QUEEN ELIZABETH
E amor di Queen Elizabeth pa su esposo durante 73 aña, Prins...
ARTISTA DI ARUBA LO CREA ‘MONUMENTO MIGRANTE’ NA DORAL, FLORIDA
Aruba Sister Cities Association (OASCA) ta contento di por anuncia cu e...
SIGUI ‘IN STYLE’ DEN FOCUS DIGITAL MAGAZINE
E fashionistanan ta bek luciendo nan cabey mara den un conopi patras di...
ROGER FEDERER A ANUNCIA SU RETIRO DI TENIS PROFESIONAL
Federer a anuncia su retiro na edad di 41 aña, despues di confronta cu diferente problema na...


text:
Manera ser humano ku nos ta, nos tur lo pasa den momentunan ku lo dal nos hopi duru. Por ta bo no a sper’é, por ta bo no a kere algu asina por a pasabu, por ta bo no a ni pensa riba esei, pero bida ta asina i nos tur —sin importa ken òf ki tipo di persona nos ta— lo pasa den situashonnan difisil. Por ta abo ta den unu aworaki, i bo ta pensa ku e no tin un fin. Dilanti di bo wowonan, tur kos ta sukú sukú, sin salida. I bo dianan ta yená di amargura i tristesa.
Den di bo, bo no ta sinti ku bo tin balor mas, nisikiera bo no por ni maginá un bida alegre ni un futuro prospero. Bo ta hiba un karga riba bo skoudernan hopi pisá: esun di kana ku un sonrisa briyante dilanti tur hende ku bo topa, pero den soledat bo ta kita e maskara i awa so ta kai for di bo wowonan. Tempu a kuminsá pasa i den bo desesperashon, pensamentunan di morto a kuminsá rondoná bo kabes.
Si, esaki ta masomenos loke lo bo haña den un karta di HELP trahá ku hopi amor.
Pero kiko ta HELP? Un proyekto ku ta desafiá i lucha kontra depreshon, suisidio, pensamentunan negativo, tristesa i más, kompletamente gratis.
Nos ta dediká pa yudabu, dunando bo e man pa hala bu for di e buraku sukú kaminda bo ta. Si bo a topa e pagina òf post aki, no ta koinsidensia, tin un fin pa bo doló! Nos no lo eksponé bu, no tene berguensa, e dolor ei por kaba awe mes!
Dios a duna Su Uniko Yu pa salba nos. Bo sa kon e dolor di pèrdè un yu ta? Ba yeg’i wak un mama yorando deskonsolá i destruí kompletu? Pero Dios a hasi’é, El a duna Señor Hesus, kende a muri i karga ku e dolor ei, ku e tristesa ei, ku tur eseinan, pa awe, bo por biba un bida alegre den abundansia. Por ta esaki no a konvensé bu ainda, por ta bo no ta kere mi, pero mi por bisa bu sigur, pidi yudansa na Dios ta e mihó desishon ku bo por tuma. Ata bo a purba tur kos kaba! Purba ku Señor Hesus awor, E si no ta defraudá, nunka!
Bo historia por kambia, bo por bolbe soña, bo por bolbe biba!
Purba i mira ki bon SEÑOR ta, FELIS t’esun ku ta skonde serka djE.
Salmo 34:8
Felis esnan ku ta TRISTU; Dios lo KONSOLÁ nan.
Mateo 5:4
Tuma kontakto ku nos via:
• Facebook: FHU Kòrsou
Nos ta keda na:
• Winston churchillweg 161, Sta. Maria
• Fokkerweg 66, Saliña
• Weto 22 B (Weto-Montaña)


text: KRALENDIJK– Djasabra wikènt tras di lomba tabatin e promé aktividat di “Taste of Bonaire” pa 2020. E tema tabata “Ban Topa Edition”. Tremendo ambiente tabatin den “Wilhelmina Plein”, yená ku hende pa gosa loke e aktividat tin pa ofresé. Durante e anochi entre otro a presentá JC & Friends Redo Braga huntu ku Rafa R Santana i Gerald Martines un agrupashon Krioyo i The Boyz Brass Band. Durante e anochi a hasi entrega di premio di e proyekto di Blue Destination. Ta trata di personanan ku tabata den marcha di karnaval. “Taste of Bonaire” ta un aktividat kaminda hende ta topa den dushi ambiente i kuminda spesial pa e aktividat. Kombinashon di potrèt ta ilustrá parti di e aktividat.


text:
Awor cu ta tempo di campaña y nos ta para dilanti e responsabilidad pa scoge e rumbo cu nos kier pa nos Isla bai aden den e proximo 4 aña, bo por tende hopi discusion tocante ‘criminalidad ta halto’, ‘gasto di salubridad publico mester baha’, ‘economia ta stanca’, ‘Aruba no ta manera antes’ y mucho mas. Bo tabata sa cu si bo vota pa traha riba e derecho di nos muchanan, mayoria di e problemanan na Aruba por wordo soluciona? Pero esaki no ta rekeri solamente atencion y dedicacion di e gobernantenan cu lo guia nos pais, pero tambe e atencion y dedicacion di cada un di nos aki na Aruba.
Con lo logra esaki
Si na cas, na school of unda cu un mucha ta nos cuminsa dune e amor, atencion y respet cu e mester, nos lo cria un generacion nobo cu lo stima y balora nan mes mas y e lo tin mas compacion cu otro hende. Consecuentemente, esaki lo yuda baha abuso sexual, fisico y mental di muchanan drasticamente den futuro y lo yuda crea un generacion cu un autoestima halto cu no lo cay facilmente den droga, abuso di alcohol, problemanan mental y abuso di otronan. Esaki lo juda crea e sociedad di paz, unidad y hermandad cu nos tur awor ta anhela pa tin bek.
Alimentacion saludabel
Si nos cuminsa duna nos yiunan cuminda mas saludabel na cas y crea schoolnan saludabel di berdad, nos lo cria un generacion nobo di hendenan mas responsabel pa nan mesun salud y mas saludabel. Esaki lo yuda baha enormemente e gastonan di salubridad publico cu nos tur ta paga pe. Nos prima di AZV lo no mester sigui subi manera ta e caso awor pa cubri gastonan di salubridad publico cu ta keda crece exorbitantemente tur aña.
Norma, conducta y etica
Si nos introduci bek den nos casnan, nos schoolnan, nos organisacionnan y den nos gobierno e normanan di conducta y e balornan cu nos semper a haña importante den nos comunidad, nos lo wak un cambio positivo den e proximo generacionan, caminda nos muchanan ta lanta conociendo ordo y respet, pa nan mes, y pa otro hende. Esaki lo conduci na reduci grandemente e problema di criminalidad, falta di respet pa autoridad y falta di respet pa otro hende cu ta reina awor aki. Si nos inverti na cas, scolnan y duna organisacion cu un mucha ta forma parti di dje, educacion y guia di calidad, nos lo crea un generacion mas sabi, mas profesional y mas ambisioso. E generacion ey lo “jump start” bek nos economia cu profesionalnan capasita, cu ideanan nobo y cu e “drive” necesario pa hiba Aruba dilanti den e mundo competitivo cu nos ta forma parti di dje. Si nos siña nos muchanan e eticanan di trabao cu ta esential pa forma un profesional capacita (work ethics), nan lo bira e “workforce” di futuro cu ta wak e importancia di ta mas productivo na trabou, di ta comprometi na un calidad halto di prestacion na trabou, cu ta traha hunto cu e doño di trabou (y no contra di dje) pa hiba e negoshi dilanti y cu lo forma parti di companianan exitoso. Esaki tambe lo yuda nos economia bai dilanti cu stapnan grandi.
Si nos wak e importancia di laga muchanan participa den arte y deporta, nos lo crea un generacion nobo di muchanan cu ta creativo den tur aspecto, cu ta mas saludabel mentalmente y físicamente y cu ta mas competitivo den tur area di nan bida. Consecuentemente lo nos por wak atrobe un reduccion den problemanan cu adicion, mal comportacion, problemanan mental, criminalidad y problemanan di salud
Asina ki nos por keda menciona mas ehempel di con un voto pa traha riba e derechonan fundamental di un mucha ta un voto pa un mihor futuro pa nos tur. Nos lo no wak e frutanan di nos esfuersonan mes ora, nan no ta cosnan tangibel (no ta algo cu bo por wak manera un caminda nobo, un edificio nobo). Nos lo mester tin pasenshi y perseverancia. Pero mas y mas nos lo por mira e cambionan positivo den nos comunidad, cu tur e beneficionan akiriba menciona. E meta aki mester ta e prioridad di tur hende, no di gobierno so. Gobierno tey pa pone e leynan, structura y instancianan necesario, pero cada un di nos, si nos ta mayor di un mucha of no, tin e responsabilidad como parti di comunidad pa duna di nos parti pa cria un futuro generacion cu lo beneficia nos isla den tur sentido. Postulando mi mes riba lista di partido Pueblo Orguyoso y Respeta(POR), mi ta cla pa sigui haci di mi parti si bo dunami bo confiansa pa e proximo gobernacion.


text:
OUTO TA DAL PEATON
Riba djasabra 30 di mei, alrededor di 4 or di atardi, sentral di polis a risibí notifikashon ku outo a dal un persona riba Kaya Korona. Ambulans a transportá e víktima pa hospital pa tratamentu médiko.
BRINGAMENTU KU HERIDO
Den oranan di mardugá di djasabra 30 di mei un kaso di bringamentu a tuma lugá den Centrumgebied. Aki a maltratá un dama ku un arma i ela ser herida na su kara. A detené e malechor, a di edat un dama di inisial C.M.d.P. di 43 aña di edat den e kaso aki. Ta investigando e kaso.
OUTO TA DAL DEN PALU DI LUS
Riba djasabra 30 di mei, alrededor di 12.30 or di mardugá, un aksidente a tuma lugá riba Kaya Monseignieur Nieuwindt. Un outo a dal den un palu di lus. Komo ku por a nota chispa na e wayanan di koriente, a yama brantwer pa garantisá seguridat den e situashon. Ambulans a transportáshofùr di e outo pa hospital pa tratamentu médiko.
LADRONISIA FOR DI PÒRCH
entre djamars 25 di mei i djárason 26 di mei, deskonosínan a bai ku un brel di solo ku montura pretu i glas oraño, di marka Oakley i un kargadó di telefòn iPhone. E artíkulonan tabata riba mesa den pòrch di un kas situá na Kaya Galaksia ku ta un hanchi ku ta konektá ku Kaya Lima. Ta investigando e kaso.
WINSHIL DI PATRAS DI UN DESTRUÍ
Riba djasabra 29 di mei sentral di polis a risibí notifikashon di destrukshon di e winshil patras di un outo. E outo tabata stashoná den besindario di un kompleho di apartamentusituá na Bulevar E.E.G., en frente di aeropuerto. Deskonosínan a destruí e winshil ku un piedra. E kaso ta bou di investigashon.
KANDELA DEN KAS
den oranan di mainta riba djasabra 28 di mei, sentral di polis a risibí notifikashon tokante kandela den un kas situá na Kaya Hulanda. Kousa di e kandela no ta konosí. Un persona ku tabata den e kas a inhalá hopi huma i personal di ambulans a asistié na e sitio mes. Brantwer a paga e kandela. Mas aleu no tabatin herido.
TRES PERSONA TA HAÑA PROHIBISHON PA MANEHÁ DURANTE DI KÒNTRÒL RIBA KONSUMO DI ALKOHÒL
Riba djabièrnè 28 di mei a tene un kontrol di konsumo di alkohòl riba Kaya Internashonal. Durante esaki a para shofùr di 115 outo i di 8 skuter, pa hasi un ‘blaastest’. Di e 123 shofùrnan, 4 mester a bai warda pa hasi e análisis di rosea. Tres shofùr a haña prohibishon pa manehá.
Bo ta manehá bou di influensia di alkohòl? Bo por haña un but, un prohibishon (temporal) pa manehá, un kastigu di prizòn òf un kombinashon di e kastigunan aki. E kastigu ta dependé di e seriedat di e situashon. Bo ta enbolbí den un aksidente? E ora ei e chèns ku ta tèst bo pa uzo di alkohòl ta mas grandi ku durante di un kòntròl regular.
Lo sigui kontrolá regularmente riba konsumo di alkohòl den tráfiko.


text:
Den nomber di Gobierno di Aruba y Pueblo di Aruba, Prome Minister Evelyn Wever-Croes ta haci un invitacion na lidernan sindical pa sinta cu Gobierno pa dialoga.
“En bista di accionnan organisa pa lidernan sindical diaranson 8 di december, 2021, mi kier reitera e posicion di Gobierno di Aruba. Gobierno ta comprende e lucha sindical y tambe tin comprension pa e posicion di empleadonan publico. Gobierno di Aruba kier mescos cu lidernan sindical. Nos tur kier mira recuperacion di nos pais pa asina tur ciudadano ricibi e salario pa cua nan ta traha.
Pa e motibo aki, for di siman pasa caba, Gobierno a invita sindicatonan pa dialoga y duna sindicatonan tur informacion financiero cu sindicatonan ta desea y indica cu nan no a haya ainda. Proposicion di Gobierno ta pa sinta na mesa cu sindicatonan y hunto yega na un punto di salida y hunto tambe negocia cu Hulanda. Esaki ta e solucion cu no solamente ta trece benificio so pa e clase trahado y pa Gobierno, pero tambe ta trece claridad. Lamentablemente, no ta tur sindicato a acepta e propuesta di Gobierno y Gobierno lo sigui cu esnan cu si a acepta e propuesta.
Mi a ripara tambe cu lamentablemente tin lidernan politico cu ta mal uza y mancha e lucha sindical. P’esey, durante mi reunion cu sindicatonan, mi a alerta sindicatonan pa percura pa nan lucha keda un lucha sindical y no un lucha politico. Pa no permiti politiconan cu agenda politico influencia nan y mancha e lucha sindical.
E realidad ta, cu Aruba ta depende di sosten di likides di Hulanda pa e luna di december paga salario di e propio empleadonan publico, pa paga bijstand hunto cu bonus, pa paga gastonan di siguridad di nos pais, di cuido medico, di enseñansa. Pa esaki, nos ta depende e luna aki ainda di e sosten di likides di Hulanda y pa e siguiente 6 luna, Aruba ta depende di esaki. Esaki ta e realidad cu nos ta biba den dje.
E realidad ta tambe cu Aruba ta recuperando y ta den pleno desaroyo. Aruba tin hopi potencial. Pero e realidad ta tambe cu e accionnan di sindicalistanan ta afecta nos recuperacion. Mas lihe nos recupera, mas lihe nos ta bay bek na normalidad. Mas lihe nos recupera, mas lihe e recorte di salario lo wordo elimina.
Mi ta ripiti. Gobierno kier mesun cos cu lidernan sindical. Pa cua motibo tambe nos a acerca mediador. Mi ta invita e lidernan sindical un biaha mas, pa continua cu dialogo. Tempo no ta na nos fabor. Tempo pronto lo caba cu nos. Diabierna 17 di december lo tuma luga Conseho di Minister di Reino. Y si nos no yega na algo conhunto, nos mes ta duna Hulanda atrobe oportunidad pa tuma decision pa nos. un decision cu lo por conta pa henter aña 2022.
P’esey, un biaha mas, mi ta extende invitacion na tur lider sindical y enfatisa cu Gobierno kier mesun cos cu boso. Gobierno kier drenta den e fase di recuperacion y den e etapa na unda cu Aruba no ta depende di Hulanda, y asina elimina e recorte di 12.6 di salario. Pa logra esaki, nos mester dialoga. E comision financiero cu Gobierno a apunta ta cla pa reuni cualkier momento. Pero tempo no ta na nos fabor.
Mi ta haci apelacion na nos clase trahado, tur esnan cu ta wordo afecta pa e accionnan aki, por fabor, papia cu bo lider sindical. Ban corda cu na e momentonan aki, Aruba ta den pleno recuperacion. Pero, nos no a yega ainda. Na e momento aki Aruba tin mester di nos tur pa logra recuperacion, bienestar y progreso di nos pais”.


text:
Resultadonan di Beisbòl Liga Grandi ayera:
- Milwaukee Brewers a derota Pittsburgh Pirates ku skor di 2-0
- Miami Marlins a pèrdè di Toronto Blue Jays ku skor di 11-3
- Philadelphia Phillies a pèrdè di Cincinnati Reds ku skor di 6-4
- San Diego Padres a derota Atlanta Braves ku skor di 5-3 den 11 entrada
Andrelton Simmons a konektá 1 hit den 5 turno na bate. Andrelton tin un promedio di .260
- Houston Astros a pèrdè di Chicago White Sox ku skor di 3-1
- Kansas City Royals a derota Minnesota Twins ku skor di 3-1
- St. Louis Cardinals a pèrdè di Colorado Rockies ku skor di 11-3
- Arizona Diamondbacks a pèrdè di Los Angeles Dodgers ku skor di 9-3
Kenley Jansen no a picha den e partido aki
Partidónan di Liga Grandi pa awe:
- Boston Red Sox kontra Baltimore Orioles
- Milwaukee Brewers kontra Pittsburgh Pirates
- Washington Nationals kontra New York Yankees
- Miami Marlins kontra Toronto Blue Jays
- Chicago Cubs kontra Detroit Tigers
- Los Angeles Angels kontra Tampa Bay Rays
- Philadelphia Phillies kontra Cincinnati Reds
- San Diego Padres kontra Atlanta Braves
- San Francisco Giants kontra New York Mets
- Seattle Mariners kontra Cleveland Indians
- Houston Astros kontra Chicago White Sox
- Kansas City Royals kontra Minnesota Twins
- St. Louis Cardinals kontra Colorado Rockies
- Texas Rangers kontra Oakland Athletics
- Arizona Diamondbacks kontra Los Angeles Dodgers
Breve:
- E ekipo di Albuquerque Isotopes tin plania di aktivá picher Jair Jurrjens for di lista di hungadó inkapasitá awe promé ku nan partido i mes ora e ekipo ta manda Jair riba montikulo pa habri e partido. Jair for di aprel a sufri un leshon na un múskulo di su bèl di pia drechi. Jair tin un rèkert di 0-0 ku un efektividat di 4.82 den 3 salida ku e ekipo.
Tripel A
- Roger Bernadina no a konektá hit den 1 turno na bate ku 1 base por bola i 1 kareda anotá. Roger tin un promedio di .278
Klase A
- Darren Seferina a konektá 1 hit den 4 turno na bate ku 1 base por bola, 1 base roba i 1 kareda anotá pa Peoria Chiefs. Darren tin un promedio di .267
Liga di Verano Dominikano
- Terrence Josephina a konektá 1 doblete den 4 turno na bate ku 1 kareda anotá. Terrence tin un promedio di .240
- Sander Boeldak a konektá 1 hit den 3 turno na bate pa DSL Braves. Sander tin un promedio di .267
- Chris Pieters a konektá 1 hit den 3 turno na bate ku 1 base por bola, 1 base roba i 2 kareda anota pa DSL Cubs. Chris tin un promedio di .200
- Jerson Dometilia a konektá 2 hit for di kua 1 tripel den 2 turno na bate ku 1 kareda anotá i otro empuha pa DSL Dodgers. Jerson tin un promedio di .667
- Rachid Engelhardt a konektá 2 hit for di kua 1 doblete den 4 turno na bate ku 2 kareda empuha i 1 base roba pa DSL Orioles1. Rachid tin un promedio di .273
- Zaino Henriquez no a konektá hit den 4 turno na bate ku 2 base bola i 2 kareda anota pa DSL Twins. Zaino tin un promedio di .063
- Alex Rodriguez a konektá 1 hit den 4 turno na bate ku 1 kareda empuha pa DSL Rays. Alex tin un promedio di .269
Liga Independiente
- Curt Smith a konektá su promé honron di temporada den 4 turno pa Lincoln Saltdogs. Curt tin un promedio di .207


text:
Minister Xiomara Maduro ta informa: Dia 1 di juli ta haci 159 aña di abolicion di sclavitud door di Hulanda den e colonianan Surinam y Antias Hulandes
Minister Xiomara Maduro ta informa:
Dia 1 di juli ta haci 159 aña di abolicion di sclavitud door di Hulanda den e colonianan Surinam y Antias Hulandes
Aruba tambe tin su historia di sclavitud
– Minister di Cultura, Xiomara Maduro ta informa cu dia 1 di juli ta cumpli 159 aña cu Hulanda a duna esclavonan di Surinam, islanan di Aruba, Boneiro, Corsou, St. Maarten, St. Eustatius y Saba, nan libertad. E historia di sclavitud na Aruba no ta mucho conoci y pesey como parti di e formacion di nos propio identidad ta importante pa Pueblo haya sa mas di e parti menos bunita aki di e historia di nos Pais y di Reino Hulandes.
Aruba tambe tin su historia di sclavitud
Na Aruba tambe tabatin esclavo, aunke na un cantidad menos cu na e otro isla nan di Reino Hulandes na unda tabata tin negoshi di benta di esclavo y plantacionnan grandi unda esclavonan tabata traha. Segun investigacion haci, e esclavonan na Aruba tabata traha na cas, den tienda di nan doñonan, como cuidado di bestia of den cunucu. Na aña 1863 na momento di e emancipacion di esclavo, un cantidad di casi 500 esclavo a logra haya nan libertad na Aruba. No obstante cu esaki ta un cantidad limita, e ta parti di historia di sclavitud na Aruba.
Varios investigacion riba sclavitud na Aruba
Tin varios experto cu a haci investigacion riba sclavitud na Aruba y riba nos historia colonial cu a resulta den documento, buki y documentario. Minister di Cultura ta invita pueblo pa bishita Archivo Nacional di Aruba y Sala Arubiana di Biblioteca Nacional Aruba pa cera conoci cu mas di e historia di sclavitud na Aruba. Na Archivo Nacional Aruba, por ehempel, tin varios storia di esclavo y tin un registro den cual tin famnan cu ta descendiente di esclavo. Un storia conoci ta esun di Virginia Dementricia Gaai, kende tabata un esclavo rebelde y di cual varios famia na Aruba ta descendiente. Na Hulanda a nombra un caya na Rotterdam na su nomber, Virginia Gaaipad.
Historia di sclavitud ta topico actual den Reino
Na juli 2020 e Minister di Relacion Interior y di Reino di Hulanda a forma un comision di conseho di varios profesional den Reino Hulandes y di Surinam pa organisa dialogo social tocante e topico di e pasado di sclavitud y e impacto cu esaki tin riba e presente. E dialogo ta dirigi riba e conexion, riba e reconocemento y pa sclavitud haya su lugar den e historia comparti den Reino Hulandes. E comision a traha e rapport ‘Ketenen uit het Verleden’ den cual nan a formula algun recomendacion pa Estado Hulandes, entre otro, reconoce y ofrece disculpa pa e pasado di sclavitud den Reino Hulandes. E disculpa lo yuda pa cura herida historico y ta yuda pa por traha hunto na un futuro comparti. E intencion no ta pa culpa un hende, sino pa Estado Hulandes reconoce e dolor cu sclavitud a causa y pa asumi responsabilidad den e relacion cu otro den Reino Hulandes.
Ta importante pa conoce nos historia
Como Arubiano e ta masha importante pa nos conoce nos pasado, ya cu e conocemento aki ta necesario pa nos compronde e presente y e ta yuda nos fiha unda nos kier bay den futuro como hende y como Pais. Sclavitud a forma parti tambe di nos pasado y pesey ta importante pa nos conoce e storianan pa nos evita cu nan por ripiti den nos presente y futuro. Den e tempo nos dilanti Ministerio di Cultura lo dedica atencion y brinda informacion riba e parti di e historia aki di nos Pais.


text:
WILLEMSTAD — E talento David Pietersz kende tabata un di e faboritonan na inisio, a bira Kòrsou su promé kampeon di ahedres Infantil. No ménos ku 32 ahedresista hóben a partisipá djasabra 6 di yüni ultimo, na e promé kampeonato lokal infantil pa nos muchanan te ku 14 aña di edat.
Federashon di ahedres Kòrsou (FEDAKO) a disidí pa banda di e kampeonato hubenil anual, pa kuminsá organisá tambe un kampeonato infantil di ahedres di 5 buèlta tur aña pa tin un stimulashon èkstra pa e grupo di muchanan te ku 14 aña. Tin vários pais ta organisá kampeonatonan di ahedres infantil i e organisashon di ahedres mundial (FIDE) tambe ta organisá su kampeonatonan mundial tur aña pa diferente kategoria di edat kuminsando for di 8 aña.
Na FEDAKO su promé kampeonatonan infantil ta tin dos partisipante ku apénas 6 aña kendenan tabata Jaydely Hooi (1.5 punto for di 5 wega) i Luca Saleh (2 punto for di 5 wega). Durante e weganan tabata parse ku e mayornan i espektadornan tabata bou di mas tenshon ku e muchanan ku tabata kompetí. Apesar di tur tenshon FEDAKO a keda sumamente satisfecho ku e manera ku e event aki a kana.
Despues di 5 buèlta ku 15 minüt pa kada persona pa kada wega David Pietersz a resultá e vensedor overall ku e máksimo kantidat di 5 punto.
Awor ku e grupo infantil a kalentá nan mente, FEDAKO ta spera di yama nan tur bon bini aki dos siman, riba 20 i 21 di yüni na su kampeonato hubenil 2015 pa tur nos hóbennan bou di 21 aña.
E resultadonan final i den e diferente kategorianan di edat tabata lo siguiente:
Overall
- David Pietersz 5 punto
- Argeenie Pieters 4 punto
- Taqesyah Marcos 4 punto
Kategoria U14
- David Pietersz
- Argeenie Pieters
- Jean-Maurick Mathilda.
Kategoria U12
- Taqesyah Marcos
- Wiek Herben
- Savino Every
Kategoria U10
- Xavier Werleman
- Noah Gomez Cassares
- Xander Léañez
Kategoria U8
- Fréderic Simonis
- Daniel Léañez
- David de Wolf


text:
Connecting the Dots ta un plataforma di kooperashon enfoká riba stimulashon di Kòrsou su Ekonomia. Nan ke logra esaki dor di stimulá i sostené un manera inovativo pa hasi negoshi. Diferente partner públiko i privá ta trahando huntu kaba den e plataforma i otro organisashonnan tambe por mèldu pa asosiá nan mes.
E plataforma di Connecting the Dots ta enfoká riba:
A lanta Connecting the Dots na yanüari 2016 na momentu ku e partnernan a organisá un seminario. E promé seminario a tuma lugá na mart 2016 na Banko Sentral di Kòrsou i Sint Maarten; e tabata un éksito rotundo.
Dor di e éksito aki e partnernan a disidí pa kontinuá ku e plataforma di kooperashon. Na òktober 2016 nan a organisá e di dos konferensia, kaminda e forma di kooperashon a keda anunsiá bou di e nòmber Connecting the Dots.
Plan di akshon
Pa por aportá di forma duradero na desaroyo di Kòrsou su ekonomia Connecting the Dots a prepará un plan di akshon i un agènda pa e próksimo 3 añanan. E plan di akshon i agènda ta basá riba evaluashon di e konferensianan organisá, konklushon di diskushonnan den pènel, workshop i spich, konosementu i eksperensia di partnernan partisipante.


text:
Mitsy Willems ta bisa: “Na Aruba, tin un gran cantidad di persona, pa no bisa e mayoria, cu a yega di experencia un situacion traumatico den nan bida, cu no a haya e tratamento adecua pa supera e trauma y angustia cu nan ta enfrenta diariamente. Sin e tratamento adecuado, e posibilidad pa cay den un depresion, stress, ansiedad of fobia severo ta multiplica.
Haja sa mas di EMDR, un metodo cu ta duna bo un ABO nobo…
PTSD ta un desorden psiquiatrico cu por ocuri despues di un experencia traumatico den nos bida y cu normalmente ta involvi morto of intento di hasi nos daño of lesiona nos integridad fisico of di otro persona, segun American Psychiatric Association.
EMDR tambe ta trata Depresion post-parto, ansiedad, fobia, panico, stress severo, violacion y abuso sexual, disfuncion sexual, auto estima abou, adiccion y dependencia di quimica den tur etapa, problema psico-somatico, dolornan cronico, abuso domestico y di menor, testigo di morto violento y crimen, cirugia, victima di kima, maltrato fisico y verbal, victima di desaster natural y desaster nan causa pa hende y depresion pa e perdida di un ser keri, ta solamente algun aspecto y casonan relaciona na Aruba cu PTSD.
“Na Aruba, tin un gran cantidad di persona, pa no bisa e mayoria, cu a yega di experencia un situacion traumatico den nan bida, cu no a haya e tratamento adecua pa supera e trauma y angustia cu nan ta enfrenta diariamente. Sin e tratamento adecuado, e posibilidad pa cay den un depresion, stress, ansiedad of fobia severo ta multiplica.
Continue reading “Post Traumatic Stress Disorder – PTSD y EMDR”
EMDR, Sistema Psicoterapéutico pa elimina trauma. Un tecnica introduci na Aruba pa Psicologo Mitsy McCollum-Willems, Specialist certificated in EMDR. E ta bisa: ‘un tratamento capaz di kita e pio y mas sufrimento di e situacionnan di nos bida y cu definitivamente tabata un mester na Aruba’
Sistema Psicoterapéutico EMDR (Eye Movement Desensitization and Reprocessing), mundialmente uza pa profesionalnan di salud mental den e tratamento di desorden mental y di origen post-traumático.
E sistema EMDR ta recomenda y considera como un di e hermentnan mas moderno y efectivo cu a existi den decadanan pa e tratamento y mehoría den e condicionnan di bida di e persona cu a pasa pa situacionnan traumatico manera: Accident, kimamento cirugia, testigo di morto violento, victima di abuso sexual, abuso infantil, victima di desaster natural, victima y veterano di guera, depresion, post parto, ansiedad, stress, panico, desorden di comemento, desfuncion sexual, dolornan cronico, desorden desociativo y psicosomatico entre otronan tanto casonan cu por ser utilisa den e sistema nan unda e la wordo uza cu hopi exito no solo afo, sino tambe akinan. E tratamento tambe a ser uza den muchanan cu un gran resultado na unda hopi mayornan cu ta keda encanta cu e gran trabao cu ta wordo haci cu muchanan.
Continue reading “EMDR, Sistema Psicoterapéutico pa elimina trauma”


text:
Minister di Finansa ta informa: Presupuesto 2023 a bay Raad van Advies pa por haya su conseho
Minister di Finansa ta informa:
Presupuesto 2023 a bay Raad van Advies pa por haya su conseho
Ta trahando pa e presupuesto por wordo entrega prome cu 1 di september na Parlamento
E siman aki Presupuesto 2023 a bay Raad van Advies pa asina por haya su conseho. Ya caba dia 9 di juni e concepto di Presupuesto 2023 a bay CAFT pa haya su conseho conforme e ley di supervision financiero. Dia 23 di juni CAFT a duna su conseho y Gobierno a atende cu esaki pa caba di prepara e concepto di ley di presupuesto. Diabierna 8 di juli Conseho di Minister a firma Presupuesto 2023 y a manda esaki via Kabinete di Gobernador pa Raad van Advies pa asina e organo aki por brinda nan conseho. Ta spera cu pa comienso di augustus Raad van Advies lo por duna nan conseho. Na e momento eynan Gobierno lo adapta e presupuesto conforme e conseho di Raad van Advies pa asina entrega esaki na Parlamento. Gobierno ta trahando pa asina por presenta Presupuesto 2023 prome cu 1 di september na Parlamento pa su tratamento.


text:
Veredikto awe den kaso di dobel asesinato den diskotek “The Alley” den Punda.
Info OM:
Veredikto awe den kaso di dobel asesinato den diskotek “The Alley” den Punda. Tur 4 persona ku awe a skucha veredikto ta ser sospechá di poseshon di arma di kandela ilegal e dia di e tiroteo:
Bewaker F.: 24 luna di kual 6 luna kondishon i 3 aña di prueba. A keda pruebá ku e a laga e arma di kandela drenta komo miembro di seguridat den “The Alley”.
L.: pa komplesidat 24 luna di prison di kual 6 luna kondishonal i 3 aña di prueba.
De J.: liber di tur akusashon. Korte no tin prueba ku e tabata por a sa ku e tabata envolvi ku e arma di kandela
Dama C: liber di tur akusashon. Korte no por a prueba ku e tabata sa ku e tabata tin un arma di kandela den su tas. E ta rekobrá su libertat mesora.
OM i esnan kondená tin 2 siman pa apelá e veredikto.
Daño perhuisio no ta er otorgá komo ku e sospechosonan di awe tabata sospechoso solamente pa poseshon di arma di kandela. E tratamentu di daño perhuisio di 3 famia di defuntunan lo keda tratá na luna di ougustus ora trata e kaso di e sospechkso mayo.


text:
ORANJESTAD (AAN): E siman aki, e organizacion di Æ Aruba Entertainment, a reuni cu Crisis Team relaciona cu algun cambio den medidanan pa purba mitiga brote di Coronavirus na Aruba.
Desde Mei 2021 cu e Decreto Ministerial a sali, tur cos ta igual na e momentonan aki.
Decision a cay cu awor, mag di tin tur tipo di entretenimento, basta cu no tin cobramento na porta caminda esaki por worde categorisa manera un concierto, pasobra esey tin stipula den e Decreto Ministerial.
Loke e nifica: Door di informa esey, pueblo por compronde mihor di e forma aki:
(*) Tanto D.J's, Bandanan Musical (sin preocupa con grandi of chikito e por ta) por sigui haci nan trabao sin ningun problema.
(*) Fiestanan na cas por worde organiza normalmente.
(*) Entertainment den Café's, Restaurant, Hotel etc, por tin sin ningun problema.
(*) Baliamento tambe por normal.
E unico restriccion ta cu na e momentonan aki ainda no ta ser permiti pa organiza fiestanan musical cu tin como solo meta di gana placa a base di evento musical den cualkier forma cobrando na porta, cual eventonan por ser categorisa como concierto.
Nan sa cu e ta confuso, pero esey ta lo ke ainda tin para den e Decreto Ministerial.
E bon ta cu e musiconan tin trabao ainda y tur mester yuda na mantene e situacion asina aki, te ora cu hasta e parti aki worde permiti.


text:
SETAR, como sponsor principal di FIFA Copa Mundial Rusia 2018, ta invita un y tur pa bishita SETAR Seroe Blanco durante e transmision di Telearuba diabierna dia 15 di juni y 22 di juni 2018 cuminsando for di 8’or di mainta en adelante. Tambe diahuebs dia 28 di juni for di 10’or di mainta y diaranson dia 11 di juli pa 2’or di merdia.
Durante henter e dianan menciona lo tin weganan andando y na SETAR Seroe Blanco tin hopi animacion, snacks, drinks y varios premio pa rifa entre nos bishitantenan. Amantenan di Futbol Mundial Russia por sigui SETAR su Facebook pa mas informacion.
E paisnan cu lo hunga e dianan menciona ta:
- 15 juni
o 8AM Egypt- Uruguay
o 11AM Morocco-Iran
o 2PM Portugal- Spain
- 22 juni
o 8AM Brazil- Costa Rica
o 11AM Nigeria-Iceland
o 2PM Serbia-Switzerland
- 28 juni
o 10AM Senegal-Colombia
o 2PM England-Belgium of Panama-Tunisia
- 11 juli
o 2PM Semi-Finals
SETAR ta recorda tur hende riba e campaña di Russia 2018 special pa tur cliente di SETAR Complete ta participa pa gana un SmartTV. Durante e transmision diahuebs dia 28 di juni lo anuncia e 3 ganadornan. Si ta desea di sa mas di SETAR Complete por tuma contacto na telefon 525-1702.
SETAR ta desea un y tur feliz dianan di Russia 2018 y exito na tur e teamnan participante.


text:
Den e prome mitar di aña 2021 Fundashon Boneiru Limpi i Bunita i Selibon NV a pone diferente baki grandi pa shushi den barionan na Boneiru. Den e luna di Aprel a pone baki den e bario di Rincon, den luna di Mei a pone baki den Belnem i na Yüni i Yüli a dediká atenshon na e bario di Nikiboko. Durante e luna di Ougùstùs i Sèptèmber a tuma un pousa i awor ta bai sigui ku e kampaña aki. E siguiente bario na turno ta e bario di Tera Kòrá.
Durante e wikènt di 8 pa 10 òktober 2021, nos lo pone baki den e siguiente kayanan:
- Kaya Maranon
- Kaya Karañito
- Kaya de la Plata
- Kaya Monseigneur Nieuwindt, na Sentro di Bario Tera Kora
E tipo di shushi aki ta ser aseptá den e bakinan:
- Shushi gròf (manera stul òf mesa bieu, kashi, kama i kolchon).
- Shushi di kurá (manera foyo, rama i palu).
Tene na kuenta ku:
- Aparatonan elektróniko (manera frishidèr, wasmashin, televishon), eternit i/òf otro tipo di material ku por kontené asbèst mester mèldu na Selibon NV pa por rekohé apart.


text:
Aksidente di tráfiko ku herido.
KOMUNIKADO DI PRENSA 365 /2022
28 yüli 2022
Aksidente di tráfiko ku herido.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djawebs 28 di yüli 2022 alrededor di 02.12’or, Sentral di Polis a risibí informashon di un
aksidente bastante grave ku a tuma lugá riba Schottegatweg Oost na e retònde na altura di
Zuikertuintje.
Na yegada di e promé unidat, el a bin topa ku e vehíkulo ku a aksidentá den un palu na su
banda robes.
For di investigashon a sali na kla ku shofùr di e vehíkulo aki tabata kore riba Schottegatweg
Oost den direkshon di Promenade.
Yegando na e retònde na altura di Zuikertuintje, shofùr di e vehíkulo aki a pèrde kontrol
riba su stürwil.
A konsekuensia di esaki, e outo a bai dal kontra di e palu.
E shofùr tabata for di su konosementu, tabatin problema ku halamentu di rosea i su pia
robes a keda pegá den e vehíkulo.
Despues ku ekípo di reskate di brantwer a saka e shofùr for di e posishon ku e tabata aden.
Ambulans a transport’é ku urgensia pa sala di emergensia di C.M.C.
Investigashon den e kaso ta kontinuá.


text:
WILLEMSTAD.– Kandidatanan ku lo kompetí pa Miss Curaçao 2020 na kuminsamentu di Aprel awor, direpente a haña instrukshon di e organisashon enkargá ku e elekshon, ku mester a pasa den un sorto di screening di prinsipalmente nan kurpa i tende ku nan ta gordo.
Mayoria di kandidata ku a asistí na e screening ku a tuma lugá wikènt último den un hotèl na Piscadera, mester a deskubrí ku tabatin dos (2) eksperto femenino deskonosí pa nan, ku tabata inspekshoná nan kurpa i duna konsehonan fuerte di korekshon.
Pa kolmo un dje ekspertonan a manda mensahe digital pa e kandidatanan, ku pa algu mas di 2000 florin, lo por a yuda e kandidatanan haña un kurpa pa por kompetí i ku tur esaki lo por a keda realisá tantu personalmente komo via di Zoom.
Segun e denunsia algun kandidata pa Miss Curaçao mester a tende den pitu ku nan tin demasiado peso, ku nan kueru tabata seku i/òf tabatin demasiado mancha i sigur un (1) kandidata mester a tende ku su kueru tabata demasiado gròf.
Pió ainda tambe algun aspirante pa e korona máksimo di Kòrsou, mester a soportá ku e ekspertonan a kuestioná nan partisipashon na un sertámen di beyesa i a puntra direktamente dikon nan a disidí na kompetí, siendo demasiado pisá.
Tres (3) kandidata ku a desaprobá e saminashon sin ku anteriormente tabatin ningun palabrashon ku e organisashon, awe a aserká redakshon di EXTRA pa ekspresá nan malkontentu pa e forma kon a trata nan algun dia pasá.
E screening organisá pa Curaçao Beauty Pageant Committee (CBPC) segun esnan ku a protestá, mester a tuma lugá for di kuminsamentu dje sertámen i no awor na final, pero tambe mester a tene kuenta ku dor di COVID-19 hopi kos a bai bruá.
Dor di COVID-19, lockdown i toque de queda hopi hende, inkluso e kandidatanan a kuminsá kome mas tantu i lógikamente subi di peso. Komo ku konstantemente mester a tende di CBPC ku no tin fecha ainda, e disiplina a sali for di man.
“Un kompetensia di Miss Playa ku mester a tuma lugá for di Sèptèmber aña pasá, a keda kanselá dor di e pandemia, pero organisashon no a bisa adelantá ki dia lo tene e parti di elekshon aki, te pa a bisa ki dia tin Miss Curaçao,” segun e denunsia.
“Awor pa kolmo a disidí na hinka Miss Playa den e elekshon final, loke no nesesariamente ta faboresé e parti kompetitivo di algun kandidata. E sistema ku a atendé ku e sertámen ta inaseptabel,” segun e grupo rabiá.
CBPC mester duna mas espasio pa e kandidatanan por bolbe pone nan kurpa na òrdu i duna sufisiente espasio pa por rekobrá un peso aseptabel pa e sertámen di beyesa, segun e grupo protestadó a finalisá bisando EXTRA.


text:
News
Apertura Official
Seminario di Baseball5 a start
Apertura official di e seminario di Baseball5
Ayeratardi na Holiday Inn a tuma lugar e aperture di e seminario di Baseball5. Presente na e ocasion aki tabata Presidente di Comite Olimpico Arubano, Wanda Broeksema como tambe Minister di Deporte, Sr Endy Croes. Ambos a hiba palabra y tabata contento di mira tanto interes den esnan presente pa un deporte nobo. Di parti di ABBA tabata tey presente miembro di directiva, Sr Raul Gei cu tambe a hiba palabra pa e momento special aki.
E curso di Baseball5 a wordo presenta pa 2 persona di WBSC cu a bini Aruba p’asina por siña nos coachnan diferente parti di e deportee aki. E curso tin 3 dia di duracion y ta termina diahuebs anochi. E cursistanan cu atende tur tres dia di seminario, lo ricibi un certificado di participacion na final firma pa esnan di WBSC.


text:
Bad Bunny i Brad Pitt den “Bullet Train”
Bad Bunny ta hasi su debut den e mundo sinematográfiko. Despues di a debutá riba pantaya chikitu den Narcos: Mexico di Netflix , Benito Ocasio ku ta nòmber real di e kantante tin un aventura nobo, awor den sine. E pelíkula lo keda estrená ofisialmente den yüli 2022. E trailer di kasi tres minüt di e pelíkula - ku a sali riba YouTube dia 2 di Mart ultimo- a presentá hopi akshon i humor. Bad Bunny lo konsehá Brad Pitt malisimooooo i lo mir’e bringa den algun senario di akshon. (Photo Credit: screenrant.com)


text:
Den e buletin aki: Promé reunion general di Bondsraad, medida di preis pa supermerkadonan, akshon en torno minimo soshal, movementu den e plan pa drecha kayanan, akshon di Unkobon relashoná ku pasashi aereo.
Promé reunion general di Bondsraad
Despues di a posponé e promé reunion general pa motibu di Covid 19, dia 7 di yüni último esaki a tuma lugá. Den e reunion aki a keda aprobá:
• Presidente temporal di direktiva di Unkobon: Wietze Koopman
• Presidente di Bondsraad di Unkobon: Quintin Knuf
• Nota di evaluashon 2020
• Relato anual 2020
• Plan anual 2021
Despues di e reunion esnan presente a pasa un ratu plasentero den Hòfi Kultural.
Medida di preis pa supermerkadonan
Ya pa basta tempu Unkobon ta deliberando ku OLB i tambe ku e Ministerio di asuntonan ekonómiko i klima tokante e posibilidatnan ku e “Prijzenwet BES” ta ofresé pa mantené e preis di e makutu básiko di Boneiru, pagábel. Funshonarionan di R & O ta pará tras di e idea aki i diputado Thielman en prinsipio a bai di akuerdo ku né. Aktualmente Unkobon huntu ku e ambtenarnan lokal ta trahando riba formalisashon di e medida di preis pa e produktonan di e makutu básiko.
Akshon: minimo soshal
Den 2018 a kalkulá kiko ta e gastonan minimal pa luna pa kubri kostonan di bida. Te ainda, 2021, un kas habitá pa un persona ku un sueldo minimo di $ 950.00 tin un defisit di $ 457.00. Un kas habitá pa dos persona ku dos yu i ku un entrada di $ 950,00 pa luna tin un defisit di $ 1992.00. Esaki ta pió ku den 2017. Pa mitar di e konsumidónan aki na Boneiru e forsa di kompra ta un problema ku ta ripití su mes tur luna.
Kuminsamentu di mart 2021 Unkobon a hasi un yamada na tur esnan konserní aki na Boneiru pa tuma akshon pa stipulá un minimo soshal realistiko pa Boneiru. Na e Komishon Fiho pa relashonnan di Reino tambe a bai un karta dia 19 di aprel 2021 ku mesun petishon. Den un karta pa formadó Henriette Hamer Unkobon a suplik’é pa hinka e stipulashon di un minimo soshal pa Boneiru den e akuerdo di gobernashon.
Den 1e i 2e Kamer na Hulanda regularmente tin atenshon pa e problema di pobresa aki na Boneiru. Ta parse ku nos polítikonan aki na Boneiru a lanta foi soño debí na akshon di Unkobon riba e punto aki.
Akshon: Kayanan di Boneiru
For di diferente kombersashon hibá ku diputado Kroon i tambe ku e “projektleider kaya”, Unkobon a konkluí ku Boneiru su so no por efektuá renobáshon di tur e kayanan. Un proyekto ku ta ser kalkulá na 250 mion dollar. Den un komunikado pa prensa fechá 4 di yüli último ku Unkobon a publiká relashoná ku resiente fayonan i publikashon tendensioso di parti di gobiernu lokal, Unkobon un biaha mas publikamente a duna di konosé pa mihó transferí e responsabilidat pa renobashon di kayanan di Boneiru pa Hulanda, unda tin e konosementu pa subastá e proyekto magno aki na nivel internashonal.
Mientras tantu mas i mas hende aki na Boneiru, inkluyendo e diputadonan, ta konvensí ku na Boneiru nos so no por tur kos. E prinsipio tei. Awó falta pa konvensé e ministerio di infrastruktura i waterstaat di esaki.
Akshon: pasashi aereo
Relashoná ku e pandemia Covid-19 hopi buelo a keda anulá pa e kompanianan aereo. Komo ku e kompanianan aki no a duna e servisio di transporte pa kual a wòrdu pagá adelantá, e kliente mester ta tin e eskoho di haña su sèn bèk òf un voucher pa un otro buelo. E eskoho aki tambe mester a konta pa e klientenan ku a kumpra e asina yamá “non-refundable ticket”. Den e kaso aki EZ Air redondamente a nenga di duna e kliente su sèn bèk. E kompania aki no a reakshoná riba e argumentonan ku Unkobon a trese dilanti den diferente “e-mails”. Komo tal Unkobon a inisiá un akshon den kual tur esnan perhudiká por a denunsiá esaki na Unkobon. EZ Air a reakshoná ku un relato di prensa, despues Unkobon a publiká un relato mas.
Mas ku mitar di esnan perhudiká ku a raportá esaki na Unkobon a kumpra ticket na EZ Air. Tambe a drenta hopi keho riba Aruba Airlines.
Relashoná ku e publisidat negativo EZ Air a aserká su abogado.Den un interkambio di karta Unkobon a motivá su punto di bista ku un kliente tin derechi di risibí su restitushon kompletu. Unkobon a ofresé tambe pa bin huntu pa asina yega na un solushon pa e biaheronan perhudiká. E kombersashon aki no a tuma lugá ainda.


text:
Kralendijk – Djamars 28 di desèmber 2021 a konstatá e variante ómikròn di e vírùs di corona na Boneiru. Esei tèstnan di e último dos simannan a mustra. E departamento di Salubridat Públiko a manda 60 muestra di tèst Aruba. Den 17 di 60 kaso ta bai pa e variante ómikròn.
Ta remarkabel ku di e 60 muestranan di e resultadonan di tèst di Boneiru, ya den mas ku un kuart di e kasonan ta bai pa e variante ómikròn. Esaki ta kuadra tambe ku loke nos sa di e variante akí. Esta ku e ta plama hopi rápido i fásil.
Den kaso di mayoria di hende na Boneiru ku a resultá di a kontagiá ku e variante ómikròn, ta trata personanan ku probablemente a pega ku e vírùs den eksterior. Salubridat Públiko ta kere ku e variante omikròn ta plama tambe bou di habitantenan di Boneiru. Ta asina ku na Boneiru un par di habitante a kontagiá ku e variante ómikròn, miéntras nan no a biaha resientemente.
Último dianan nos a mira ku e kantidat di kontagio tabata baha. Probablemente esei ta bini pasobra poko hende a bai tèst.
Awor ku Pasku ta tras di lomba, i hopi hende a bini Boneiru, nos ta ferwagt ku den e dianan i simannan benidero, e kantidat di kontagio ta bai subi atrobe. Spesialmente awor ku nos tin e variante ómikròn na Boneiru. Nos ta ferwagt un subida rápido di kontagio.
Ta importante ku tur hende, personanan no bakuná í esnan bakuná, awor ta èkstra kouteloso. Siudadanonan ku ta ful bakuná, i persona ku a pasa e angua di buster tambe por kontagiá ku e variante. Un buster ta duna mihó protekshon.
Nos ta pidi tur hende pa tene nan mes na reglanan básiko. Tene 1,5 meter di distansia i tèst ora bo tin keho.
Laba o mannan regularmente, tosa i nister den èlebog, no duna man. Evitá lugánan ku hopi hende. Bisti un tapaboka na lugánan ku hopi hende. Òf ora bo ta sinta paden ku hopi hende. Pèrkurá ku sufisiente airu ta pasa den espasionan na kas i na ofisina.
Bo tin keho, yama e ora ei e number grátis 0800 0800 i traha un sita pa tèst. Si bo tèst positivo, tene bo mes e ora ei na e reglanan ku bo ta haña di e departamento di Salubridat Públiko. Keda kas si bo tabatin kontakto ku un hende ku a kontagiá i yama 0800 0800.
Bo no a pasa e promé i di dos angua di corona ainda? Bo a pasa e dos anguanan di corona sí, pero e angua di buster ainda nò? Yama e ora ei e number grátis 0800 0900 pa un sita pa traha un sita pa pasa angua.


text:
Speech voor de Studie- & Beroepenmarkt 2010
Geachte genodigden,
Ik zou graag mijn bijdrage aan deze middag willen beginnen met een verhaal.
Een volwassen dochter kwam op een dag bij haar moeder klagen dat alles haar tegenzat in het leven. Ze had alleen maar pech en alle omstandigheden waren tegen haar.
Terwijl ze naar haar dochter luisterde, zette de moeder 3 pannen met water op het vuur.
Toen het water begon te koken, deed ze in de eerste pan een ei, in de tweede pan een wortel en in de derde pan een schep gemalen koffie.
Vervolgens zei ze tegen haar dochter: “Laten we tien minuten geduld hebben.”
Na tien minuten deed de moeder het vuur uit en vroeg aan haar dochter, wat ze kon zien in de 3 pannen. De dochter keek in de eerste pan en zei: “Ik zie een hardgekookt ei.” Daarna keek ze in de tweede pan en ze zei: “Ik zie een zachtgekookte wortel.” Toen ze in de derde pan keek, snoof ze eerst de lekkere geur op en zei toen: “ Ik zie heerlijke koffie.”
Haar moeder legde toen uit wat ze haar wilde laten zien:
“Het kokende water is de situatie waar wij mee moeten leven. Het ei, de wortel en de gemalen koffie ondervonden dezelfde omstandigheden, maar reageerden verschillend.
Het ei was zacht en kwetsbaar toen het in het water werd gelegd en nu is de binnenkant hard.
De wortel was hard en stevig en is nu zacht en kneedbaar.
Bij beiden hebben de omstandigheden gezegevierd, want het water zelf is niet veranderd.
Maar kijk naar de gemalen koffie: deze heeft de omstandigheden juist gebruikt in zijn eigen voordeel en het resultaat is heerlijke koffie.”
Waarom vertel ik u dit verhaal?
Omdat wij nu op Bonaire ook gebruik moeten gaan maken van onze omstandigheden om een betere samenleving te creëren. Niet door als een ei hard te worden aan de binnenkant of ons als een wortel te plooien naar de omstandigheden. Niet door lijdzaam af te wachten, wat er met ons gaat gebeuren. Nee, wij moeten, zoals de koffie, actief worden en uitmaken hoe wij van de nieuwe omstandigheden kunnen
profiteren om er beter van te worden.
Wij moeten net als de dochter in het verhaal goed kijken wat er met ons gebeurt en wat onze omstandigheden nu zijn. We moeten voor onszelf uitmaken wat we met onze omstandigheden willen doen en waarom. We moeten onze sterke kanten belichten. We moeten niet klagen, maar de schouders eronder zetten en werken aan onze toekomst. En dat kunnen en mogen we niet alleen doen. Immers, als er maar een paar koffiekorrels waren geweest, was het resultaat niet zo geweldig geworden. De juiste verhouding is belangrijk, het evenwicht waar onze stichting zich zo sterk voor maakt. De juiste tijd is ook belangrijk; als de pan te lang of te kort op het vuur had gestaan, was het resultaat veel minder geweest.
Ik hoor vaak de uitspraak: “Dit of dat past niet in onze cultuur.” Per definitie is cultuur door mensen gemaakt en kan dus ook door mensen veranderd worden. Misschien willen wij onze cultuur afschermen zoals de schaal van het ei en daardoor alle invloeden van buitenaf weren. Of misschien willen we onze cultuur zo plooibaar maken als de wortel en alles binnenlaten wat zich aanmeldt aan invloeden? Of willen we zijn zoals de koffie en onze omstandigheden zo slim gebruiken dat we er samen iets moois van maken? We moeten niet bang zijn voor veranderingen, zolang die veranderingen ook verbeteringen zijn.
Wat willen wij behouden en wat willen wij afweren? Laten we met elkaar onze cultuur zo vormen dat wij er allemaal gelukkiger van worden. Weg met de slechte gewoonten. De goede gewoonten behouden, verbeteren en vermeerderen. Om dat te doen moeten we iedereen er van bewust maken, dat alleen wijzelf dat kunnen en moeten doen. Niet zomaar veranderen, alleen maar om te kunnen zeggen, dat we zo druk zijn geweest. Nee, eerst goed nagaan, wat er veranderd moet worden en waarom. En daarvoor is planning nodig. Veel planning. En kennis. Veel kennis. En ambitie. Veel ambitie. En kwaliteit. Veel kwaliteit. En respect en waardering. Veel respect en waardering. Wat goed is, laten we met rust en bij wat verkeerd is, gaan we de omstandigheden gebruiken om er alsnog iets goeds van te maken. Slim profiteren van de omstandigheden door bijvoorbeeld onze kennis van talen te verbeteren. Wij verkeren in de unieke omstandigheid om 4 talen vloeiend te leren spreken en schrijven. Doen! Wij zitten ook in de unieke omstandigheid om onze kleine gemeenschap goed in te richten en iedereen aan zijn trekken te laten komen. Waarom niet? Wij kunnen Curaçao niet meer de schuld geven. Of is Nederland nu de nieuwe zondebok? Er werd en er wordt algemeen beweerd, dat Bonaire veel te klein was, om autonoom te worden. Ik wil het anders zeggen: Bonaire verdiende het nog niet om autonoom te worden. Zoiets moeten we willen verdienen. Door hard te werken. Door onze mentaliteit, waar nodig, bij te stellen. Zelf. En samen met onze eigen mensen, vooral onze jongeren. En samen met iedereen die Bonaire een warm hart toedraagt. We staan aan het begin. Doet u mee?
Spich pa Marshe di Estudio i Profeshon 2010
Apresiabel invitadonan,
Mi kier a kuminsá mi kontribushon na e atardi aki ku un kuenta.
Riba un dia un yu muhé adulto a bin keha serka su mama ku tur kos tabata bai malu den su bida. E tabatin malasuèltu so i sirkunstansianan no tabata na su fabor.
Miéntras e mama tabata skuchando su yu el a yena 3 panchi ku awa i pone nan riba kandela. Ora e awa a kuminsá herebé, el a pone un webu den e promé panchi, un wòrtel den esun di dos i den e di tres panchi el a pone un kuchara grandi di kòfi mulá. Djei el a bisa su yu muhé: “Laga nos wanta dies minüt di pasenshi.” Despues di dies minüt e mama a paga e kandela i a puntra su yu muhé si e kier a wak den e panchinan i bis’é kiko e ta mira. E yu a wak den e promé panchi i a bisa: “Mi ta mira un webu duru.” Despues el a wak den e di dos panchi i a bisa: “Mi ta mira un wòrtel moli.”
Ma ora el a wak den e di tres panchi, el a snèif e holó dushi promé i despues el a bisa: “Mi ta mira kòfi sabroso.”
Su mama a splika nifikashon di lokual el a hasi di e siguiente manera: “E awa kayente ta sirkunstansia di bida. E webu, e wòrtel i e kòfi mulá tur tabata den e mesun sirkunstansia, pero nan a reakshoná diferente.
E webu tabata moli i vulnerabel ora a pon’é den e awa i awor su paden ta duru.
E wòrtel tabata duru i awor e ta moli i bo por machik’é.
Serka tur dos sirkunstansia a triunfá, pasobra e awa mes no a kambia.
Pero wak e kòfi mulá: esaki a probechá di e awa kayente pa produsí un bebida delisioso.
Dikon mi ta konta boso e kuenta aki?
Pasobra nos na Boneiru tambe mester kuminsá probechá di e sirkunstansianan ku nos ta den pa asina krea un mihó komunidat. No dor di bira duru i infleksibel manera e webu òf bira moli manera e wòrtel i laga hende machiká nos. No dor di warda pasivamente riba kiko ta bai pasa ku nos. Nò, nos mester bira aktivo i disidí kon nos por probechá di e sirkunstansianan nobo pa nos drecha i mehorá nos komunidat boneriano.
Meskos ku e yu muhé den e kuenta nos mester analisá bon kiko ta pasando ku nos awor i kon nos situashon ta na e momentu aki. Nos mester disidí pa nos mes kiko nos ke hasi ku nos situashon i dikon. Nos mester enfoká riba nos puntonan fuerte. Nos no mester keda keha, ma pone man na obra i traha riba nos futuro. Pero esei nos no por i no mag hasi nos so. Si tabatin un krenchi di kòfi mulá so den e panchi, e resultado lo no tabata asina tremendo, tòg? Proporshon korekto ta sumamente importante, ekilibrio òf balanse lokual nos fundashon ta boga p’e. Tempu tambe ta krusial. Si e panchi a keda muchu largu òf muchu kòrtiku riba kandela, e resultado lo tabata ménos bon.
Ku frekuensia mi ta tende e remarke: “Esaki òf esei no ta pas den nos kultura.” Pa definishon kultura ta trahá pa hende i konsekuentemente hende por kambia su kultura. Kisas nos ke kubri nos kultura manera e kaska di webu ta hasi i asina resistí tur kambio, òf kisas nos ke pa nos kultura ta asina moli manera e wòrtel i apsorbé tur influensha djafó, tantu bon i malu? Òf nos ke pa nos kultura ta manera e kòfi i saka lo máksimo for di nos sirkunstansianan? Nos no mester tin miedu di kambio. Pero huntu nos mester disidí sí, kiko mester kambia i kiko nò. Kiko nos ke deshasí di dje i kiko nos ke mantené. Kaba ku nos mal kustumbernan i mantené, mehorá i multipliká esunnan bon. Laga nos tur huntu forma nos kultura di tal manera ku nos por sigui kanta ku orguyo e palabranan den nos himno: “di un kondukta tur parti gabá” Pa realisá esaki, nos tur mester ta konsiente ku ta nos mes so por i mester hasié. No kambia djis pa kambia, pa despues bisa ku nos tabata masha drùk. Nò, wak bon promé kiko mester kambia i pakiko. I p’esei mester plania. Plania bon i hopi. Mester di konosementu. Hopi konosementu. I kalidat. Kalidat haltu. I ambishon. Hopi ambishon. I rèspèt i apresio pa nos mes i pa otro. Hopi rèspèt i apresio. Loke ta bon, nos ta laga na pas i kaminda tin kosnan ménos bon, nos ta probechá di sirkunstansianan pa nos logra kambio. Probechá di nos sirkunstansianan pa por ehèmpel mehorá nos dominio di idioma. Nos ta den e situashon úniko di por siña lesa i skibi kuater idioma bon. Ban hasié! Nos ta den e situashon úniko di por organisá nos komunidat i transform’é den un paraiso próspero pa tur hende, tantu suidadano komo bishitante. Pakiko nò? Nos no por tira falta mas riba Kòrsou. Òf ta Hulanda a bira nos kashi di warda horka awor? Tur kaminda nos tabata i ta tende ku Boneiru ta muchu chikitu pa bira outónomo. Ami ta mir’é asina: Boneiru no a meresé (ainda) di a bira outónomo. Outonomia ta algu ku bo mester ke lucha p’e. Ku trabou duru i kambio di mentalidat. Nos tur. Huntu ku nos yunan di tera, en espesial nos hóbennan. I huntu ku tur hende ku tin interes di Boneiru na pechu. Bo tambe ta djòin?
Mara nos tur por ta kòfi!
Danki pa boso atenshon,
Celia Fernandes Pedra
Presidente Fundashon Ban Boneiru Bek
Let us all be coffee!
Laten we allemaal koffie zijn!
Mara nos tur por ta kòfi!
Ik dank u voor uw aandacht,
Celia Fernandes Pedra
Voorzitter Fundashon Ban Boneiru Bek


text: Dialuna mainta a drenta informe di cu tin un huma preto ta sali for di un transformator huis di Elmar na Zandstraat, mesora a dirigi un patruya na e sitio. Na yegada di e patruya a bin constata cu esey ta e caso y a solicita presencia di Elmar ybombero na e sitio. Na yegada di Elmar a bay na e otro puntonan cu ta manda coriente pa e transformator huis ey. Na yegada di bombero mester a warda Elmar kita tur e coriente pa asina basha awa den e casita ey. Despues di a kita e coriente a logra paga e vlam cu tabata tin pa asina Elmar wak e situacion y cuminsa cu trabaonan di reparacion. Un trabao cu lo dura algun ora.


text:
Establecimento di cafetaria den MFA
Bo ta interesa pa establece un cafetaria sea na MFA Noord, MFA Sta. Cruz of MFA Savaneta?
Establecimento di un cafetaria den MFA tin como meta pa crea un luga y un ambiente agradabel caminda clientenan por disfruta di algo di come y bebe mientras ta warda riba servicionan den MFA.
E documento “Terms of Reference” (TOR) cu ta contene mas informacion di e rekisitonan pa cu e cafetaria ta disponibel na MFA Noord pa Noord, na MFA Paradera pa Sta. Cruz y na MFA Savaneta pa Savaneta. Un di e rekisitonan ta por ehempel cu interesadonan mester ta inscribi na Camara di Comercio.
Pa mas informacion yama MFA Noord na 281-0001, MFA Paradera na 281-0005 of MFA Savaneta na 281-0010.Scroll To Top


text: Diaranson atardi periodistanan a ser invita pa ta presente na Pelican Pier, unda eynan e Managing Director di Aruba Bank Els Avontuur, hunto cu e teamnan di mercadeo y relacionnan publico Tamara Waldron, Nelleke Cardenas, Michelle Harms, Roxanne Croes y Vanessa Chong tabata speranan pa asina despues di un discurso cortico di felicitacion pa dia di prensa sali riba un trip riba boto como un gesto di gratitud pa e bon trabao eherci. E trip riba boto bao guia di Capitan Robertino, 1st mate Jacky, Bartender Reginald, chef Josmar a hiba e periodistanan pa asina disfruta di e bunita bista, brisa fresco, bebidanan refrescante acompaña cu snacksnan hopi dushi bao ambiente musical di e DJ abordo cu a anima e trip di comienso te na final. Periodistanan a gusta e trato y na final a haya un regalito como recuerdo. Aruba Bank den nomber di awe24.com y demas miembronan di prensa MASHA DANKI!


text: Oranjestad – Diasabra ultimo den Cas di Cultura a tuma lugare di 13 edicion di e competencia ‘Arte di Palabra’ na unda 18 hoben di scolnan secundario ta participa pa expresa nan talento y amor pa nos idioma Papiamento den forma di poemanan inspirativo y creativo. E competencia di ‘Arte di Palabra’ tin como meta pa promove nos idioma Papiamento bou di nos hobennan. Minister Xiomara Maduro den sudiscurso di apertura a corda tur hende cu palabra tin poder. Pesey nos mester usa palabra pa haci curason di otro contento, brinda apoyo cu palabra y ora tin mester, cu palabra mes ta suficiente pa nos por demostra nos caracter fuerte. E mandatario ta felicita e ganadornan, tur participante y organisadornan pa un tremendo evento cu a sa di inspira tur esnan cu tabata presente cu palabranan bunita dunando realsena nos idioma Papiamento. E ganadornan lo bay representaAruba den e competencia Interinsular di Arte di Palabra ABC.